# Keyser Karls des fünfften: vnnd des heyligen Römischen Reichs peinlich gerichts ordnung

Textdaten :
| Autor: | Karl V. |
| Illustrator: | {{{ILLUSTRATOR}}} |
| Titel: | Des allerdurchleuchtigsten großmechtigste[n] vnüberwindtlichsten Keyser Karls des fünfften: vnnd des heyligen Römischen Reichs peinlich gerichts ordnung |
| Untertitel: | auff den Reichsztägen zu Augspurgk vnd Regenspurgk, in[n] jaren dreissig, vn[d] zwey vnd dreissig gehalten, auffgericht vnd beschlossen |
| aus: | Vorlage:none |
| Herausgeber: | |
| Auflage: | |
| Entstehungsdatum: | 1532 |
| Erscheinungsdatum: | 1533 |
| Verlag: | Vorlage:none |
| Drucker: | Ivo Schöffer |
| Erscheinungsort: | Mainz |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons und MDZ München |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| Indexseite ||
Bekennen offentlich / Nach dem durch vnsere vnd des heyligen Reichs Chu$^o$rfürsten / Fürsten vnnd andere Stende / stattlich an vnß gelangt / wie imm Römischen Reich teutscher Nation / altem gebrauch vnnd herkommen nach / die meynsten peinlich gericht mit personen / die vnsere Keyserliche recht nit gelert / erfarn oder übung haben / besetzt werden / Vnnd daß auß dem selben an viel orten offtermals wider recht vnd gu$^o$te vernunfft gehandelt / vnnd entweder die vnschuldigen gepeinigt vnd getödt / oder aber die schuldiger / durch vnordenliche geuerliche vnd verlengerliche handlung den peinlichen klegern / vnd gemeinem nutz zu grossem nachtheyl gefristet / weggeschoben vnd erledigt werden / vnd das nach gelegenheyt Teutscher land inn disen allen / altem langwirigem gebrauch vnnd herkommen nach / die peinlichen gericht an manchen orten / mit rechtuerstendigen erfarn vnd geübten personen nit besetzt werden mögen. Demnach haben wir sampt Chu$^o$rfürsten / Fürsten vnd Stende auß gnedigem geneygtem willen etlichen gelerten trefflichen erfaren personen beuolhen eyn begrieff / wie vnd welcher gestalt inn peinlichen sachen / vnd rechtfertigungen / dem rechten vnd billicheyt am gemeßten gehandelt werden mag / zu$^o$machen / inn eyn form zu$^o$sammen zu$^o$ ziehen / Welchs wir also inn druck zu$^o$bringen verschafft haben / daß alle vnd jede vnser vnnd des Reichs vnderthanen sich hinfürter inn peinlichen sachen / inn bedenckung der groß vnd ferligkeyt der selben / jetzt angezeygten begrieff / dem gemeynen rechten / billicheyt vnd loblichen herbrachten gebreuchen gemeß halten mögen / wie eyn jetlicher on zweifel für sich selbst zuthu$^o$n geneygt / vnd deßhalben von dem Almechtigen belonung zu$^o$ empfahen verhofft.
Doch wollen wir durch dise gnedige erinnerung Chu$^o$rfürsten Fürsten vnd Stenden / an jren alten wolherbrachten rechtmessigen vnnd billichen gebreuchen / nichts benommen haben.
| ¶ Am ersten blat. | |
| Von Richtern / vrtheylern vnd vnd gerichts personen | j |
| Von den, so die gericht jrer gütterhalb besitzen | ij |
| Des Richters eyde über das blu$^o$t zu$^o$ richten | iij |
| Schöffen oder vrtheylsprecher eyde | iiij |
| ¶ Am andern blat. | |
| Schreibers eyde | v |
| Annemen der angegeben übelthetter / von der oberkeyt vnnd ampts wegen | vj |
| ¶ Am dritten blat | |
| Von annemen eynes angegeben übelthetters so der klager rechts begert | vj |
| Von verhefftung des anklägers biß er bürgschafft gethan hat | vij |
| Von bürgschafft des ankläger so der beklagt der thatt bekentlich ist / vnd redliche entschuldigung solcher thatt halb fürgibt | viij |
| So der klager nit bürgen haben mag wie die gegen hafftung beschehen soll | viiij |
| ¶ Am vierdten blat | |
| Von eyner andern bürgschafft so der kleger den argkwon der missethat bewisen hat / oder die missethat sunst bekentlich ist | xv |
| Von vnzweiffenlichen mißthatten | xvj |
| Wie der ankleger nach verhefftung des beklagten nit abscheyden soll / er hab dann zu$^o$ förderst eyn nemlich statt wohin man jm gerichtlich verkünden soll benant | xvij |
| Von den sachen darauß man redliche anzeygung eyner mißhandlung nemen mag | xviij |
| ¶ Am fünfften blat | |
| Von begreiffung des wörtlins anzeygung | xix |
| Daß on redliche anzeygung niemand soll peinlich gefragt werden | xx |
| Von anzeygung der die mit zauberei / wahrzu$^o$sagen vnderstehn | xxj |
| Daß auff anzeygung eyner mißthat / alleyn peinlich frag / vnnd nit ander peinlich straff soll erkent werden | xxij |
| Wie die genu$^o$gsam anzeygung einer mißthat / bewisen werden sollen | XXiij |
| ¶ Am sechßten blat | |
| Daß man den nachgesatzten anzeygungen inn vnbenenten vnnd hierinn vnaußgetruckten argkwonigkeyten der mißthatt / gleichnuß nemen möge | xxiiij |
| Von gemeynen argkwonen vnd anzeygungen / so sich auff alle mißthat ziehen | xxv |
| Zu°m achten | xxvj |
| Eyn regel wann die vorgemelten argkwonigen teyl oder stück samentlich oder sonderlich eyn gnu$^o$gsam anzeygen zu$^o$ peinlicher frag machen | xxvij |
| ¶ Am sibenden blat |
| Aber eyn regel inn obgemelten sachen | xxviij |
| Gemeyn anzeygung der jetliche alleyn / zu$^o$ peinlicher frag gnu$^o$gsam ist | xxix |
| ¶ Am achten blat |
| Von anzeygung / so sich auff sonderlich mißthatten ziehen / vnd ist eyn jeder artickel / zu$^o$ redlicher anzeygung der selben mißthat gnu$^o$gsam / vnd darauff peinlich zu$^o$ fragen | |
| Von mordt der heymlichen geschicht gnu$^o$gsam anzeygung | xxxiij |
| Von offentlichen todtschlägen, so inn schlahen oder ru$^o$moren vnder vilen leutten geschehen / das niemand gethan will haben / gnu°gsam anzeygung | xxxiiij |
| Von heymlichem kinder haben / vnd tödten durch jre mütter, gnu$^o$gsam anzeygung | xxxv |
| ¶ Am neundten blat |
| Von heymlichem vergeben gnu$^o$gsam anzeygung | xxxvij |
| Von verdacht der rauber gnu$^o$gsam anzeyge | xxxviij |
| Von gnu$^o$gsamen verdacht der jhenen so raubern oder dieben helffen | xl |
| ¶ Am zehenden blat |
| Von heymlichem brandt gnu$^o$gsam anzeygung | xlj |
| Von verreterei gnu$^o$gsam anzeygung | xlij |
| Von gnu$^o$gsam verdacht der dieberrei | xliij |
| Von zauberey gnu$^o$gsam anzeygung | xliiij |
| Von peinlicher frag | xlv |
| ¶ Am eylfften blat |
| Außfürung der vnschult vor der peinlichen frag zu$^o$ ermanen, vnnd weithere handlung darauff | xlvij |
| Wie die jhenen / so auß peinlichen fragen eyner mißthat bekennen / nachuolgendts weither ausserhalb marter vmb vnderricht gefragt werden sollen | |
| Erstlich vom mordt | xlviij |
| ¶ Am zwölfften blat |
| So der gefragt verreterey bekent | xlix |
| Auff bekentnuß von vergifftung | l |
| So der gefragt eyn brandt bekent | lj |
| So die gefragt person zauberey bekent | lij |
| Von gemeynen vnbenanten fragstucken / auff bekandtnuß die auß marter geschicht | liij |
| Von nachfrag vnd erkundung der bösen bekanten vmbstenden | liiij |
| ¶ Am dreitzehenden blat |
| Wo die bekanten vmbstende der mißthat inn erkundigung nit wahr erfunden würden | lv |
| Keynem gefangen die vmbstende der mißthat vorzu$^o$sagen / sonder jn die gantz von jm selbst sagen lassen | lvj |
| So der gefangen vorbekanter mißthat wider laugnet | lvij |
| Von der maß peinlicher frage | lviij |
| So der arm / den man fragen will geuerlich wunden hat | lix |
| ¶ Am viertzehenden blat |
| Eyn beschluß / wann der bekantnuß, so auff peinliche frag beschicht / entlich zu$^o$ glauben ist | lx |
| So der gefangen auff redlichen verdacht mit peinlicher frag angriffen / vnd nit vngerecht funden oder überwunden wirt | lxj |
| Von beweisung der missethat | lxij |
| Von vnbekanten zeugen | lxiij |
| Von belonten zeugen | lxiiij |
| Wie zeugen sagen sollen | lxv |
| ¶ Am fünfftzehenden |
| Von gnu$^o$gsamen zeugen | lxvj |
| Von gnu$^o$gsamen gezeugnuß | lxvij |
| Von falschen zeugen | lxviij |
| So der beklagt nach der beweisung nit bekennen wolt | lxix |
| Von stellung vnd verhörung der zeugen | lxx |
| Von den kundtschafft verhörern imm gericht | lxxj |
| ¶ Am sechtzehenden blat |
| Von kundtschafft verhörern ausserhalb des gerichts | lxxij |
| Von offnung der kundtschafft | lxxiij |
| ¶ Am sibentzehenden blat |
| Von kundtschafft des beklagten zu$^o$ seiner entschuldigung | lxxiiij |
| Von zerung der zeugen | lxxv |
| Keyn zeugen für recht zu$^o$uergleitten | lxxvj |
| Das recht fürderlich ergehn zu$^o$lassen | lxxvij |
| Von benennung entlichs rechttags | lxxviij |
| Dem beklagten den rechttag zu$^o$uerkünden | lxxix |
| Verkündung zu$^o$m gericht | lxxx |
| Underredung der urtheyler vor dem rechttag | lxxxj |
| ¶ Am achtzehenden blat |
| Von besitzung vnd beleutung des entlichen gerichts | lxxxij |
| Dise vnser vnd des heyligen Reichs ordnung gegenwürtig zu$^o$ haben / auch den partheien / darinn jr notturfft nit zu$^o$ uerbergen | lxxxiij |
| Von der frag des Richters ob das gericht recht besetzt sei | lxxxiiij |
| Wann der beklagt offentlich inn den stock / pranger oder halßeisen gestelt werden soll | lxxxv |
| Den beklagten für gericht zu füren | lxxxvj |
| Von beschreien des beklagten | lxxxvij |
| ¶ Am neuntzehenden blat |
| Von fürsprechen | lxxxviij |
| Bitt des fürsprechen der von ampts wegen oder sunst klagt | lxxxix |
| Was vnnd wie der beklagt durch seinen fürsprechen bitten lassen mag | xc |
| ¶ Am zweyntzigsten blat |
| Von verneynnung der mißthat die vormals bekent worden ist | xcj |
| Wie der Richter vnd schöffen oder vrtheyler nach beyder teyl / vnd allem fürbringen auch entlichem beschluß die urtheyl fassen / und wie auch nachmals die schöffen oder vrtheyler duch den Richter gefragt werden sollen. | xcij |
| Darauff sollen die schöffen vnd vrtheiylsprecher vngeuerlich also antwurten | xciij |
| Wie der Richter die vrtheyl öffen soll | xciiij |
| ¶ Am eyn und zwentzigsten blat |
| Wann der Richter seinen stabe zerbrechen mag | xcvj |
| Des nachrichters frid außzu$^o$ruffen | xcvij |
| Frag vnd antwurt nach volntziehung der vrtheyl | xcviij |
| So der beklagt mit recht ledig erkant wirt | xcix |
| Von vnnottürfftigen vnnützen geuerlichen fragen so vor gericht beschehen | c |
| ¶ Am zwey vnd zwentzigsten blat |
| Von leibstraffen die nit zu$^o$m todt oder zu$^o$ ewiger gefengknuß gesprochen werden / vnd von ampts wegen beschehen | cj |
| Von beichten und vermanen / nach der verurtheylung | cij |
| Daß die beichtuätter die armen bekanter warheyt zu$^o$ laugnen nit weisen sollen | ciij |
| Eyn vorrede wie man mißthat peinlich straffen soll | ciiij |
| Von vnbenanten peinlichen fellen vnd straffen | cv |
| ¶ Am drei vnd zweyntzigsten blat |
| Wie gottschwerer oder gottßlesterung gestrafft werden sollen | cvj |
| Straff der jhenen so eynen gelerten eydt vor Richter vnnd gericht meyneydig schweren | cvij |
| Straff der so geschworne vrphede brechen | cviij |
| Straff der zauberey | cix |
| Straff schrifftlicher vnrechtlicher peinlicher schmehung | cx |
| ¶ Am vier vnd zwentzigsten blat |
| Straff der müntzfelscher vnd auch dero so on habend freiheyt müntzen | cxj |
| Straff der jhenen so falsch siegel / brieff / urbar / renth oder zinßbücher oder register machen. | cxij |
| Straff der fälscher mit maß / wag vnd kauffmannschafft | cxiij |
| Straff der jhenen felschlich vnd betrieglich vndermarckung / reynung / mal / oder marcksteyn verrucken | cxiiij |
| Straff der procurator so jren partheien zu$^o$ nachtheyl geuerlicher fürsetzlicher weiß den widertheylen zu$^o$ gu$^o$t handeln | cxv |
| ¶ Am fünff und zweyntzigsten blat |
| Straff der vnkeusch / so wider die natur beschicht | cxvj |
| Straff der vnkeusch mit nahende gesipten freunden | cxvij |
| Straff der jhenen so eheweiber oder jungkfrawen entfüren | cxviij |
| Straff der nottzucht | cxix |
| Straff des ehebruchs | cxx |
| Straff des übels das inn gestalt zwifacher ehe gschicht | cxxj |
| ¶ Am sechß vnd zweyntzigsten blat |
| Straff der jhenen so jre eheweiber oder kinder durch böses genieß willen williglich zu$^o$ vnkeuschen wercken verkauffen | cxxij |
| Straff der verkuplung vnd helffen zu$^o$m ehebruch | cxxiij |
| Straff der verreterey | cxxiiij |
| Straff der brenner | cxxv |
| Straff der rauber | cxxvj |
| cxxvij |
| ¶ Am siben vnd zweyntzigsten blat |
| Straff der jhenen so bößlich außtretten | cxxviij |
| Straff der jhenen / so die leut bößlich bevheden | cxxix |
| Hernach volgen etlich böse tödtung / vnd von straff der selben thätter | |
| Erstlich von straff der / die mit gifft oder venen heymlich vergeben | cxxx |
| ¶ Am acht vnd zweyntzigsten blat |
| Straff der weiber so jre kinder tödten | cxxxj |
| Straff der weiber so jre kinder vmb das sie der abkommen / inn ferlicheyt von jnen legen / die also gefunden vnd ernert werden | cxxxij |
| Straff der jhenen so schwangern weibßbilden kinder abtreiben | cxxxiij |
| Straff so eyn artzt durch sein artzenei tödtet | cxxxiiij |
| ¶ Am neun vnd zweyntzigsten blat |
| Straff eygner tödtung | cxxxv |
| So eyner eyn schedlich thier hett das jemandt entleibt | cxxxvj |
| Straff der mörder vnnd todtschleger die keyn gnu$^o$gsam entschuldigung haben mögen | cxxxvij |
| Von vnlaugbarn todtschlegen die auß solchen vrsachen geschehen / so entschuldigung der straff auff jnen tragen | cxxxviij |
| ¶ Am dreissigsten blat |
| Erstlich von rechter notweer / wie die entschuldigt | cxxxix |
| Was eyn rechte notweer ist | cxl |
| Das die notweer bewisen soll werden | cxlj |
| Wann vnnd wie inn sachen der notweer die weisung auff den ankleger kompt | cxvij |
| ¶ Am eyn vnd dreissigsten blat |
| Von entleibung das niemandts anders gesehen hat / vnd eyn notweer fürgewendt würde | cxliij |
| Von berümbter notweer gegen eynem weibßbilde | clxiiij |
| So eyner inn rechter notweer eynen vnschuldigen wider seinen / des thätters willen entleibt | cxlv |
| Von vngeuerlicher entleibung die wider eynes thätters willen geschicht ausserhalb eyner notweer | cxlvj |
| ¶ Am zwey vnd dreissigsten blat |
| So eyner geschlagen wirt vnd stirbt / vnd man zweiffelt ob er an der wunden gestorben sei | cxlvij |
| Straff der jhenen / so eynander inn morden / schlahen vnnd ru$^o$moren fürsetzlich oder vnfürsetzlich beistandt thu$^o$n | cxlviij |
| ¶ Am drei vnd dreissigsten blat |
| Von besichtigung eynes entleibten vor der begrebnuß | cxlviij |
| Hernach werden etliche entleibung inn gemeyn berürt / die auch entschuldigung auff jn tragen mögen / so darinn ordenlicher weiß gehandelt wirdt | cl |
| Wie die vrsachen / so zu° entschuldigung bekentlicher thatt fürgewent außgefürt werden sollen | clj |
| ¶ Am vier vnd dreissigsten blat |
| So des thätters gegebne weisung artickeln nit beschliessen | clij |
| Vber wen die atzung inn obgemelter außfürung gehn soll | cliij |
| Von grosser armu$^o$t des der sich obgemelter massen außfüren wolt | cliiij |
| So eyner inn der mordacht wer / inn gefengnuß kem vnd sein vnschuld außfüren wolt | clv |
| ¶ Am fünff vnd dreissigsten blat |
| Von außfürung beschuldigter peinlichen übelthat ehe der beklagt inn gefengnuß kompt | clvj |
| Hernach volgen etlich artickel vom diebstal. | |
| Zu$^o$m ersten vom aller schlechtesten heymlichen diebstall | clvij |
| Vom ersten offentlichen diebstall / damit der dieb beschrihen wirt / ist schwerer | clviij |
| Von ersten geuerlichen diebstalen durch einsteigen oder brechen / ist noch schwerer | clix |
| ¶ Am sechß vnd dreissigsten blat |
| Vom ersten diebstall / fünff gülden werth / oder darüber vnd sunst on beschwerlich vmbstende / soll man radts pflegen | clx |
| Vom andern diebstall | clxj |
| Vom stelen zu$^o$m dritten mal | clxij |
| Wo mer dann eynerley beschwerung bei dem diebstall gefunden wirdet | clxiij |
| ¶ Am siben vnd dreissigsten blat |
| Von jungen dieben | clxiiij |
| So eyner etwas heymlich nimpt von güttern / der er eyn nechster erb ist | clxv |
| Stelen inn rechter hungers nott | clxcj |
| Von früchten vnd nutzen auff dem feld / wie vnd wann darmit diebstall gebraucht werde | clxvij |
| Von holtzstelen oder verbotner weiß abhawen | clxviij |
| ¶ Am acht vnd dreissigsten blat |
| Straff der jhenen die fisch stelen | clxix |
| Straff der jhenen so mit vertrawter oder hinderlegter habe vngetrewlich handeln | clxx |
| Diebstall heyliger oder geweichter ding an vnnd vngeweichten stetten | clxxj |
| Von straff obgemelts diebstals | clxxij |
| Von straff oder versorgung der personen von den man auß erzeygten vrsachen / übels vnd mißthat warten mu°ß | clxxvj |
| ¶ Am neun vnd dreissigsten blat |
| Von straff der fürderung / hilff vnd beistand der mißthätter | clxxvij |
| Straff vnderstandner missethatt | clxxviij |
| Von übelthättern die jugent oder anderer sachen halb / jre sinn nit haben | clxxix |
| So eyn hütter der peinlichen gefengknuß eynem gefangen außhilfft | clxxx |
| ¶ Am viertzigsten blat |
| Von eyner gemeynen bericht / wie die gerichtschreiber die peinlichen gerichtßhändel gentzlich vnd ordenlich beschreiben sollen / volgt inn dem nechsten vnd etlichen artickeln hernach | clxxxj |
| ¶ Am eyn vnd viertzigsten blat |
| Eyn ordnung vnd bericht / wie der gerichtschreiber die entlichen vrtheylen der todtstraff halb / formen soll | cxc |
| Einfürung eyner jeden vrtheyl zu$^o$m todt oder ewiger gefengknuß | cxcij |
| Merckt die nachuolgenden beschluß eyner jeden urtheyl | |
| ¶ Am zwey vnd viertzigsten blat |
| Zu$^o$m fewer / Zu$^o$m schwert / Zu$^o$ der viertheylung / Zu$^o$m rade / Zu$^o$m Galgen / Zu$^o$m ertrencken / Vom lebendigen vergraben / Vom schleyffen | cxciij |
| Von reissen mit glüenden zangen | cxciiij |
| Formierung der vrtheyl eyns sörglichen manns inn gefengknuß zu$^o$ verwaren | cxcv |
| Von leibstraff / die nit zum todt oder gefengklicher verwarung / wie obsteht / verurtheylt werden soll | cxcvj |
| ¶ Am drei und viertzigsten blat |
| Einfürung der vrtheyl vorgemelter peinlicher leibstraff halb / die nit zu°m todt gesprochen werden | cxcvij |
| Merck die nachuolgenden beschluß eyner jeden vrtheil | |
| Abschneidung der zungen / Abhawung der finger / Oren abschneiden / Mit ru°tten außhawen | cxcviij |
| Von form der vrtheyl zu° erledigung eyner beklagten personen | cxciv |
| ¶ Am vier vnd viertzigsten blat |
| Von dem gerichtskosten an den peinlichen gerichten | cciiij |
| Wie die Richter von straffung der übelthätter keyn sonderliche belonung nemen sollen | ccv |
| ¶ Am fünff vnd viertzigsten blat |
| Wie es mit der flüchtigen übelthätter gütter gehalten werden soll | ccvj |
| Von gestolner oder geraubter hab / so inn die gericht kompt | ccvij |
| ¶ Am siben vnd viertzigsten blat |
| Mit was maß die werckleut inn den peinlichen gerichten nottürfftige galgen zu° machen vnd zu° bessern schuldig sein | ccxv |
| Von mißbreuchen vnd bösen vnuernünfftigen gewonheyten / so an etlichen orten vnd enden gehalten werden | ccxviij |
| ¶ Am acht vnd viertzigsten vnd letsten blat |
| Erklerung bei wem / vnd an welchen orten rath gesu°cht werden soll | ccxix |
Item erstlich: setzen: ordnen vnnd wöllen wir / daß alle peinlich gericht mit Richtern / vrtheylern vnd gerichtßschreibern / versehen vnd besetzt werden sollen / von frommen / erbarn / verstendigen vnd erfarnen personen / so tugentlichst vnd best die selbigen nach gelegenheyt jedes orts gehabt vnd zu$^o$bekommen sein. Darzu$^o$ auch Edeln vnnd gelerten gebraucht werden mögen. Inn dem allem eyn jede oberkeyt möglichen fleiß anwenden soll / damit die peinlichen gericht zu$^o$m besten verordnet / vnd niemandt vnrecht geschehe / alßdann zu$^o$ diser grossen sachen / welche des menschen ehr / leib / leben vnd gu$^o$t belangen sein / dapffer vnd wol bedachter fleiß / gehorig / darumb dann inn solcher vberfarung niemants mit rechtmessigem vortreglichem grundt seine verlassung vnnd hinlessigkeyt entschuldigen mag / sonder billich derhalb vermoge diser vnser ordnung gestrafft / des also alle oberkeyt / so peinlich gericht haben / hiemit ernstlich gewarnt sein sollen.
i. VNnd dieweil sich dann eyn zeither / an etlichen orten / etlich vom adel / vnd andere / den solche gericht eygner person ampts halber vnd sunst zu$^o$ besitzen gebürt / sich bei solchen gerichten zusitzen geweigert / vnd jres standtshalber gescheücht / dadurch dann das übel / mermals vngestrafft bliben ist / So mogen die selbigen / dieweil jnen doch solch gerichtbesitzung an jrer achtbarkeyt oder standt ganz keyn nachteyl geberen / soll noch kan / sondern mer zu$^o$ fürderung der gerechtigkeyt / straff der boßhafftten / vnd den selben vom adel vnd ämpter zu$^o$ ehren reychen / vnd dienen ist / solch peinlich gericht so oft / vnd vil sie nach gestalt der sachen / für gu$^o$t vnd notturfftig ansehen wirdet / als Richter vnd vrtheyler selbst besitzen / vnd darinn handlen vnd fürnemen / wes sich nach dieser vnser ordnung eygent vnnd gebürt. Wo aber etliche vom adel / vnd andere solche gericht von altem herkommen / bißanher eygner person besessen / Wöllen wir daß die selbigen hinfürter auch on ferrer weigerung besitzen / vnd solch herkommen vnnd gebreuch inn jren krefften vnd wesen bleiben sollen.
ij. Item welche personen von jrer güter wegen die peinlich gericht zu$^o$besitzen schuldig sein / vnnd das selb auß schwacheyt vnd gebrechlicheyt jres leibs / vernunfft / jugent / alter / oder anderer vngeschicklicheyt halber nit besitzen noch verwesen mögen / so offt das not beschicht / Soll der / oder die selbigen ander tüglich personen / zu$^o$besitzung des peinlichen gerichts an jr statt ordnen vnd bestellen / mit wissen vnnd zu$^o$lassen / deßselben oberrichters.
iij Ich N. schwere / daß ich soll vnd will inn peinlichen sachen / recht ergehen lassen / richten vnnd vrtheylen / dem armen als dem reichen / vnd das nit lassen / weder durch lieb / leyd / miet / gab / noch keyner andern sachen wegen. Vnnd sonderlich / so will ich Keyser Karls des fünfften / und des heyligen Reichs peinlich gerichts ordnung getrewlichen geleben vnd nach meinem besten vermögen halten vnnd handthaben / alles getrewlich vnnd vngeuerlich / Also helff mir Gott vnd die heyligen Euangelia.
vorgelesen / vnd er also nachsprechen soll.
ICh N. schwere / daß ich soll vnd will inn peinlichen sachen / rechte vrtheyl geben / vnd richten dem armen als dem reichen / vnnd das nit lassen / weder durch lieb / leydt / miet / gab noch keyner andern sachen wegen. Vnnd sonderlich so will ich Keyser Karls des fünfften vnnd des heyligen Reichs peinlicher gerichts ordnung getrewlich geleben / vnd nach meiner besten verstentnuß halten / vnnd handthaben / alles getrewlich und vngeuerlich / Also helff mir Gott vnd die heyligen Euangelia.
v ICh N. schwere / daß ich soll vnd will inn den sachen das peinlich gericht betreffend / fleissig auffmercken haben / klag vnnd antwurt / anzeygung / argkwon / verdacht / oder beweisung / auch die vrgicht des gefangen / vnd wes gehandelt wirdet / getrewlich auffschreiben / verwaren / vnnd so es not thu$^o$t verlesen. Auch darinn keynerley geuerde su$^o$chen vnd gebrauchen. Vnnd sonderlich so will ich Keyser Karls des fünfften und des heyligen Reichs peinlich gerichts ordnung vnd alle sachen darzu$^o$ dienende / getrewlich fürdern / vnd souil mich berürt / halten / Also helff mir Gott und die heyligen Euangelia.
vi Item so jemandt eyner übelthat durch gemeynen leumut / berüchtiget oder andere glaubwirdige anzeygung verdacht vnd argkwonig / vnnd derhalb durch die oberkeyt vonn ampts halben angenommen würde / der soll doch mit peinlicher frage / nit angegriffen werden / es sei dann zu$^o$uor redlich / vnd derhalb gnu$^o$gsame anzeygung vnnd vermu$^o$tung von wegen derselben missenthat auff jnen glaub wirdig gemacht. Darzu$^o$ soll auch eyn jeder richter / inn disen grossen sachen vor der peinlichen frag / souil müglich vnd nach gestalt vnd gelegenheyt eyner jeden sachen / beschehen kan / sich erkundigen / vnd fleissig nachfragens haben / ob die missethat darumb der angenommen berüchtiget vnnd verdacht / auch beschehen sei oder nit / vie hernach / inn diser vnser ordnung ferner erfunden wirdet.
vij. ITem so die gemelten urteyler inn bestimpter erkantnuß zweiuelich würden / ob des fürbrachten argkwons vnd verdachts zu$^o$ peinlicher frage gnu$^o$gsam wer oder nit. So sollen / die deßhalben radts bei der oberkeyt / so der ende one mittel die peinlichen oberkeyt der straff hat / oder sunst an enden vnnd orten wie zu$^o$ endt diser vnser ordnung angezeygt su$^o$chen / vnnd doch die selben oberkeyt inn solchem radtsu$^o$chen / aller vmbstende vnd gelegenheyt jres erfarens des verdachts eygentlichen inn schrifften berichten.
viij. ITem so die missethat eyner todtstraff halben kündtlich / oder aber deßhalb redlich anzeygung / wie dauon vor berürt ist / erfunden wirdt / So soll es der peinlichen frag vnd aller erkundigung halben / so zu erfindung der warheyt dinstlich ist / auch mit rechtfertigung auff das thetters bekennen / gehalten werden / wie klerlich hernach von den jhenen die auff ankleger einbracht werden / geschriben vnd geordnet ist.
ix. ITem wolt aber eyn solcher gefangner der verdachten missethat one oder durch peinliche frag nit bekentlich sein / vnd er doch des selben überwisen werden mocht / So soll es mit derselbigen weisung vnd rechtfertigung darauff / der todtstraff halben gehalten werden / wie auch klerlich hernach gesatzt ist von den jhenen die durch ankleger einbracht werden.
xj. Item so der kläger die oberkeyt oder richter anru$^o$fft jemandt zu$^o$ strengem peinlichen rechten / zu$^o$ gefencknuß zulegen / So soll der selbig anklager die übelthtat / vnd der selben redlichen argkwon vnd verdacht die peinlich straff auff jm tragen zu$^o$uorderst ansagen / vnangesehen ob der ankleger den angeklagten auff sein recht gefengklich einzulegen / oder sich bei dem beklagten zusetzen / begeren vnd erbieten würde. Vnd so der ankläger das thu$^o$t / soll der angeklagt inn gefencknuß gelegt / vnd des klägers angeben eygentlich auffgeschriben werden / vnnd ist da bei sonderlich zu$^o$mercken / daß die gefencknuß zu$^o$ behaltung / vnd nit zu$^o$ schwerer geuerlicher peinigung der gefangen sollen gemacht vnd zu$^o$gericht sein. Vnnd wann auch der gefangen mer dann eyner ist / soll man sie / souil gefengklicher behaltnuß halb sein mag / von eynander theylen / damit sie sich onewarhafftiger sage mit eynander nit vereynigen / oder wie sie jre thatt beschonen wollen vnderreden mögen.
xij ITem so bald der angeklagt zu$^o$ gefengknuß angenommen ist / soll der anklager oder sein gewalthaber / mit seinem leib verwart werden / biß er mit bürgen / Caution / bestandt vnd sicherung die der richter mit sampt vier schöpffen nach gelegenheyt der sachen vnnd achtung beyder personen / für gnu$^o$gsam erkent / gethan hat / wie hernach volgt. Vnd nemlich also / daß er der ankläger / wo er die peinliche rechtfertigung nit außfüren / oder dem rechten verfolgen würd / vnd die geklagten mißthat / oder aber redlich vnnd gnu$^o$gsam anzeygung vnnd vermu$^o$tung derselben inn zimlicher zeit / die jm der richter setzen würde / nit dermassen bewieß / daß der richter vnd gericht / oder der merertheyl auß jnen für gnu$^o$gsam erkanten / oder sunst imm rechten fellig würde / alßdann den kosten / so darauff gangen ist / auch dem beklagten / vmb sein zugefügte schmache vnnd schaden abtrag thu$^o$n wölle / alles nach burgerlicher rechtlicher erkantnuß. Vnd damit der selbig gefangen beklagt / seiner erlitten kosten / schmehe vnnd scheden dester außtreglicher vnd fürderlicher ergetzung vnd abtrag erlangen möge / So soll zu$^o$ seinem gefallen vnd willen stehn / den peinlichen ankläger vor deß selben anklägers ordentlichen richter / oder dem peinlichen gericht darfür sich die gerichtlich übung vnd rechtfertigung erhalten hat / vmb solchen kosten / schmehe vnnd scheden / rechtlich fürzu$^o$nemen / darinn auch summarie vnd on zirlicheyt des rechtlichen proceß / procedirt / gehandelt / vnd die vrtheyl / ohne weither appellation vnd su$^o$chung volnzogen werden / dardurch doch dem selben peinlichen gericht ausserhalb diser felle / vnnd weither dann es vor gehabt / keyn burgerlicher gerichtzwang / vnd erkandtnuß zu$^o$wachsen soll.
xiij. ITem so der thetter der that on laugnen wer / aber deßhalben redlich entschuldigung / die jn wo er die bewiß von peinlicher straff entledigen mochten / anzeigt / vnd jm aber der anklager solcher seiner fürgewendten vrsachen vnd entschuldigung nit gestund / So soll der ankläger inn solchem fall / dannocht auch nach gelegenheyt der person vnd sachen / vnd erkantnuß des richters / sampt vier gerichts personen / oder schöpffen / nach notturfft verpürgen / wo der beklagt solch entschuldigung also außfüren würd / daß er der beklagten that halb nit peinlich straff verwürckt hett / jm alßdann vmb solch gefengklich einbringen / schmach vnd scheden / vor gericht wie obgemelt / entlichs burgerlichen rechtens zupflegen / vnnd darzu$^o$ alle gerichts scheden außzurichten / nach erkentnuß desselbigen gerichts schuldig sein / vnd soll nach solcher geschehener bürgkschafft mit außfürung der entschuldigten thatt / wie hernach imm hundert vnd eyn vnd fünfftzigsten artickel anfahend. Item so jemandt eyner thatt bekentlich ist etc. geschrieben sthet / gehalten vnd gehandelt werden vnd inn disem fall / vor solcher außfürung vnd sonder erkantnuß / peinlich frag / nit gebraucht werden.
doch dem strengen peinlichen rechten / nachuolgen wolt / So soll er mit dem beklagten / biß nach endung vorangezeygter rechtlicher außfürung inn gefengknuß oder verwarung noch gelegenheyt der person vnd sachen / gehalten werden / vnnd dem ankläger / auch dem der sein entschuldigung außfüren wolt / solt gegunt werden daß die leut / so sie zu$^o$ bürgschafft oder beweisung / wie obsteht gebrauchen wollen / zu$^o$ vnd von jm wandeln mögen. So auch die anklag von wegen Fürsten / geystlicher personen / oder gemeyner oder sunst hoher personen gegen den die geringers standts sein / geschicht / Inn solchem fall / mögen sich ander person vngeuerlich nit geringerer achtung / dann der beklagt / an jr statt neben den beklagten gefengklich legen / oder verwaren lassen. Vnd ob auch die selb inngelegt person sunst bürgschafft geben wolt / wie obgemelt / das alßdann die selb person / jrer gefengknuß erledigt werden soll.
xv ITem wo der kleger den argkwon vnd verdacht bewisen hat / oder die geklagt missethat sunst vnlaugbar ist / vnnd der thetter gnu$^o$gsam entschuldigung derhalb / als vor berürt ist / nit außfüren kan / So soll der anklager / alßdann verbürgen / dem strengen peinlichen rechten / darumb der beklagt angenommen ist / nach diser vnser vnnd des Reichs ordnung nach zukommen / vnd zu$^o$ weither bürgschafft inn solchem fall / nit verbunden werden / vnd was also durch annemung des beklagten / mit klag / antwurt / bürgschafft / fragen / erfarung / weisung vnd anders gehandelt / auch darauff geurtheilt würde / Das soll alles der gerichtschreiber / ordentlich vnd vnderschiedlich beschreiben / wie deßhalb hernach imm hundert eyn vnd achtzigsten artickel / anfahent.
xvj ITem sollen sonderlich Richter vnd vrtheyler ermant sein / wo eyn mißthatt ausserhalb redlicher ursach die von peinlicher straff rechtlich entschuldigt / offenlich vnd unzweiffenlich ist oder gemacht würde / als so eyner one recht messig vnnd getrungen vrsach eyn offentlicher mu$^o$twilliger feindt oder friedbrecher wer / oder so man eynen an warer übelthat betriett<7br> Auch so einer den gethanen raube oder diebstall / wissentlich bey jm hett / vnnd das mit keynem grundt widersprechen / oder rechtlichen verursachen oder verlegen möge / als hernach bei jeder gesatzter peinlichen straff (wann die entschuldigung hat) funden wirdt. Inn solchen vnnd dergleichen offentlichen vnzweiffenlichen übelthatten / vnd so der thetter die offen vnzweiuelichen übelthat freuentlich wider sprechen wolt / So soll jn der Richter mit peinlicher ernstlicher frage zu$^o$ bekantnuß der warheyt halten / damit inn solchen offentlichen vnzweiffenlichen mißthatten / die entlich vrtheyl vnd straff mit dem wenigsten kosten / als gesein kan / gefürdert vnd volntzogen werde.
xvij ITem der kleger soll auch / nach gefengklichem annemen des beklagten / von dem Richter nit abscheyden / er hab jm dann eyn nemlich hauß an eyner bequemen sichern vngeuerlichen statt / oder ende benent / dahin fürther der richter alle gerichtliche nottürfftige verkündung zuschicken / vnd soll der klager dem jhenen der jm solch verkündung zubringt von eyner jeden meil / so er vom gericht auß / zu$^o$ jm lauffen mu$^o$ß / eynen zimlichen bottenlon / nach gemeyner jeder landt art gewonheyt zu$^o$geben schuldig vnd pflichtig sein / vnd wie der ankläger solch endt benent / soll der gerichtschreiber / auch inn die gerichts acta schreiben.
xix. ITem wo wir nachmals redlich anzeygen melden / da wöllen wir alwegen / redlich warzeichen / argkwon / verdacht / vnd vermu$_o$tung auch gemeynt haben / vnd damit die überigen wörter abschneiden.
xx. ITem wo nit zu$_o$uor redlich anzeygen der mißthat darnach man fragen wolt vorhanden / vnnd beweist wurde / soll niemants gefragt werden / vnd ob auch gleich wol / auß der marter die missethat bekant wurd / So soll doch der nit geglaubt noch jemants darauff verurtheylt
xxj. ITem es soll auch auff der anzeygen / die auß zauberei oder andern künsten / warzu$^o$sagen sich anmassen niemants zu$^o$ gefencknuß oder peinlicher frag / angenommen / Sonder die selben angemasten warsäger vnnd ankläger sollen darumb gestrafft werden. So auch der richter darüber auff solche der warsäger angeben / weither fürfüre / soll er dem gemarterten / kosten / schmertzen / iniurien / vnd schaden / wie inn nechst obgesatztem artickel gemelt / abzu$^o$legen schuldig sein.
xxij. ITem es ist auch zu$^o$mercken / daß niemant auff eynicherley anzeygung / argkwons warzeichen / oder verdacht / entlich zu$^o$ peinlicher straff soll verurtheylt werden / sonder alleyn peinlich mag man darauff fragen / so die anzeygung (als hernach funden wirdet) gnu$^o$gsam ist / dann soll jemant entlich zu$^o$ peinlicher straff verurtheylt werden / das mu$^o$ß auß eygen bekennen / oder beweisung (wie an andern enden inn diser ordnung klerlich funden wirdt) beschehen / vnd nit auff vermu$^o$tung oder anzeygung.
xxiij. ITem eyn jede gnu$^o$gsame anzeygung darauff man peinlichen fragen mag / soll mit zweyen gu$^o$ten zeugen / bewisen werden / wie dann inn etlichen artickeln darnach von gnu$^o$gsamer beweisung geschrieben steht. Aber so die hauptsach der missethat mit eynem gu$^o$ten zeugen bewiesen würd / die selb / als eyn halb beweisung / macht eyn gnu$^o$gsam anzeigung als hernach inn dem dreissigsten artickel anfahend. Item eyn halb beweisung / als so eyner inn der hauptsach etc. funden wirdt.
xxiiij. ITem auß disen nachgesatzen artickeln von argkwon vnd anzeygung der missethat sagend / soll inn fellen / so darinn nicht benant sein / gleichnuß genommen werden. Wann nit möglich ist / alle argkwönige vnnd verdechtliche felle vnd vmbstende zu$^o$beschreiben.
xxv. ERstlich von argkwonigen theylen mit anhangender erklerung / wie vnnd wann die eyn redliche anzeygung machen mögen.
ITem so man der anzeygung die inn vil nachgesatzten artickeln gemelt / vnd zu$^o$ peinlicher frage gnu$^o$gsam verordent sein / nicht gehaben mag / So soll man erfarung haben / nach den nachuolgenden vnnd dergleichen argkwonigen vmbstenden / so man nit alle beschreiben kan.
¶ Erstlich ob der Verdacht eyn solche verwegene oder leichtfertige person / von bösem leumut vnd gerücht sei / daß man sich der missethat zu$^o$ jr versehen möge / oder ob die selbig person / dergleichen missethat vormals geübt / vnderstanden habe / oder beziegen worden sei. Doch soll solcher böser leumut nit von feinden oder leichtuertigen leuten / sondern von vnpartheilichen redlichen leuten kommen.
¶ Zum andern / ob die verdacht person / an geuerlichen orten / zu$^o$ der that verdechtlich gefunden / oder betretten würde.
¶ Zu$^o$m dritten / ob eyn thetter in der thatt / oder die weil er auff dem weg darzu$^o$ oder dauon gewest / gesehen worden / und imm fall so er nit erkant were / Soll man auffmerckung haben / ob die verdacht person eyn solche gestalt / kleyder / waffen / pferde / oder anders habe / als der thetter obbemelter massen / gesehen worden.
¶ Zu$^o$m vierdten / ob die verdacht person / bei solchen leuten wonung oder geselschafft habe / die der gleichen missethat üben.
¶ Zu$^o$m fünfften / soll man inn beschedigungen / oder verletzungen / warnemen / ob die verdacht person auß neidt / feindtschafft / vor geender trawe / oder gewartung eynicher nutz zu$^o$ der gedachten missethat vrsach nemen möcht.
¶ Zu$^o$m sechßten / so eyn verletzter oder beschedigter / auß etlichen vrsachen jemant der missethat selbs zeihet / darauff stirbt oder bei seinem eyde betewret.
¶ Zu$^o$m sibenden / so jemant eyner missethat halb flüchtig würd.
xxvj. ITem so eyner mit dem andern umb groß gu$^o$t rechtet / daß darzu$^o$ der merertheyl seiner narung / habe / vnd vermögens antrifft / der wirt für eynen mißganner vnd grossen feindt seins widertheils geacht / Darumb so der widertheyl heymlich ermordet wirdet / ist eyn vermutu$^o$ng wider disen theyl / daß er solchen mordt gethan habe / vnd wo sunst die person jres wesens verdächtlich wer / daß er den mort gethon / die mag man wo er derhalb nit redlich entschuldigung hett / gefenglich annemen vnd peinlich fragen.
xxvij. ITem imm nechsten obgesatzten artickel werden acht argkwonigen theyl oder stück / von anzeigung peinlicher frag / funden / der selbigen argkwonigen theyl / oder stuck ist keynes alleyn zu$^o$ redlicher anzeygung darauff peinlich frag mag gebraucht werden gnu$^o$gsam. Wo aber solcher argkwonigen theyl oder stück etlich beieynander auff jemant erfunden werden So sollen die jhenen (den peinlicher frag halber zu$^o$erkennen vnnd zu$^o$ handeln gebürt) ermessen ob die selben obbestimpten oder dergleichen erfunden argkwonigen theyl oder stück / souil redlicher anzeygung der verdachten missethat thu$^o$n mögen / als die nachuolgenden artickel / der eyn jeder alleyn / eyn redlich anzeygung macht / vnd zu$^o$ peinlicher frag gnu$^o$gsam ist.
xxviij. ITem mer ist zu$^o$ bedencken / wann jemant eyner missethat mit etlichen argkwonigen theylen oder stücken (als vorsteht) verdacht wirdet / das alweg zweyerley gar eben war genommen werden soll. Erstlich der erfunden argkwonigkeyt / Zu$^o$m andern / was die verdacht person / gu$^o$tter vermu$^o$ttung / die sie von der missethat entschuldigen mögen / für sich hab. Vnd so dann darauß ermessen mag werden / daß die vrsachen des argkwons grösser seind dann die vrsach der entschuldigung so mag alßdann peinlich frag gebraucht werden. Wo aber die vrsachen der entschuldigung eyn merer ansehen vnd achtung haben / dann etliche geringe argwonigkeyt / so erfunden sein / So soll die peinlich frag nit gebraucht werden. Vnd so inn disen dingen gezweifelt würde / sollen die jhenen so peinlicher frag halber zu$^o$erkennen vnd zu$^o$ handeln gebürt / bei den rechtuerstendigen vnnd an enden vnd orten wie zu$^o$ ende diser vnser ordnung angezeygt / radts pflegen.
xxix. ITem so eyner inn übung der thatt / etwas verleust oder hinder jm ligen oder fallen lest / daß man hernachmals finden vnd ermessen mag daß es des thetters gewesen ist / mit erkundigung / wer solchs am nechsten vor der verlust gehabt hat / ist peinlich zu$^o$ fragen / er würde dann etwas dargegen fürwenden / wo es sich erfünde oder bewiesen würde / daß es bemelten argkwon ableynet / alßdann soll die selb entschuldigung / vor aller peinlicher frage zu$^o$erfaren fürgenommen werden.
xxx. ITem eyn halbe beweisung / als so eyner inn der hauptsach die missethat gründtlich mit eynem eyntzigen gu$^o$ten tugentlichen zeuge (als hernach von gu$^o$ten zeugen und weisungen gesagt ist) beweiset / das heyst vnd ist eyn halb beweisung / vnd solche halbe beweisung / macht auch eyn redliche anzeygung / argkwon oder verdacht der missethat. Aber so eyner etlich vmbstende / warzeychen / anzeygung / argkwon / oder verdacht beweisen will / Das soll er zu$^o$m allerwenigsten mit zweyen gu$^o$ten tüglichen vnuerwürfflichen zeugen thun.
xxxj. ITem so eyn überwundner mißthetter / der inn seiner missethat helffer gehabt / jemant inn der gefengknuß besagt / der jm zu$^o$ seinen geübten erfunden mißthatten geholffen haben / ist auch ein argkwonigkeyt wider den besagten / sofern bei solcher besagung nachuolgende vmbstende vnd ding gehalten vnd erfunden werden. ¶ Erstlich / daß dem sager / die beklagt person / inn der marter mit namen nit fürgehalten / vnnd also auff die selbig person sonderlich nit gefragt oder gemartert worden sei / sonder daß er inn eyner gemeyn gefraget / wer jm zu$^o$ seinen mißthatten geholffen / den besagten von jm selbs bedacht vnd benant habe. ¶ Zu$^o$m andern / gebürt sich daß der selb sager gar eygentlich gefragt werd / wie / wo / vnd wann / jm der besagt geholffen / vnd was geselschafft er mit jm gehabt habe / vnd inn solchem soll man den sager fragen / aller müglicher und nottürfftiger vmbstende / die nach gelegenheyt vnd gestalt jeder sach / aller best zu$^o$ nachuolgender erfindung der warheyt dienstlich sein mögen / die alhie nit alle beschrieben werden / aber eyn jeder fleissiger vnd verstendiger selbst wol bedencken kan. ¶ Zu$^o$m dritten gebürt sich zu$^o$erkunden ob der sager inn sonder feindtschafft / vnwillen / oder widerwertigkeyt mit dem versagten sthe. Dann wo solch feindtschafft / vnwillen oder widerwertigkeyt offentlich were oder erkündigt würde / so wer dem sager / solche sag / wider den besagten nit zu$^o$glauben / er zeygt dann / deßhalb sunst / so glaublich redlich vrsach vnd warzeychen an / die man auch inn erkundigung erfünde / die eyn redlich anzeygung machen. ¶ Zu$^o$m vierdten / daß die besagt person also argwönig sei / daß man sich der besagten mißthat zu$^o$ jr versehen möge. ¶ Zu$^o$m fünfften / so soll der sager / auff der besagung / bestendig bleiben / jedoch so haben etlich beichtuätter eyn mißbrauch / daß sie die armen inn der beicht vnderweisen / jre sag so sie mit warheyt gethan haben / am letsten zu$^o$ widerru$^o$ffen / Das soll man souil das gesein kan / bei den beichtuätter fürkommen / wann niemant gezimpt / wider eynen gemeynen nutz den übelthättern jre boßheyt decken zuhelffen / die den vnschuldigen menschen zu$^o$ nachtheyl kommen mag. Wo aber der sager sein besagung oder dargeben / am letsten widerru$^o$fft / die er doch vor mit gut$^o$en erzelten vmbstenden gethan hett / vnd geacht mocht werden / er wolt seinen helffern damit zu$^o$ gu$^o$t handeln / oder daß er vielleicht des durch seinen beichtuatter als obgemelt ist / vnderwisen wer / alßdann mu$^o$ß man ansehen des sagers anzeygte vnd andere erkundigte vmbstende / vnnd darauß ermessen / ob die versagung eyn redlich anzeygung der missethatt / geb oder nit. Vnd in solchem ist sonderlich auch eyn auffsehens zuhaben vnd zu$^o$erfaren / den gu$^o$ten oder bösen standt vnd leumut des versagten / und was gemeynschafft oder geselschafft er mit dem versager gehabt habe.
xxxij ITem so eyner / wie vor von gantzer weisung gesagt ist / gnu$^o$gsam überwiesen wirdet / daß er von jm selbs ru$^o$ms oder andere weiß / vngenötter ding gesagt hett / daß er die beklagten oder verdachte missethatt gethan / oder solche missethat vor der geschicht zuthu$^o$n gedrohen hett / vnd die thatt auch darauff inn kurtzer zeit eruolgt wer / vnd es wer eyn solche person / daß man sich der selben that zu$^o$ jr versehen mag / würd auch für ein redlich anzeygung der missethat gehalten / vnd ist peinlich darauff zu$^o$fragen.
mordt geschehen verdechtlicher weiß / mit blu$^o$tigen kleydern / oder waffen gesehen worden / Oder ob er des ermordten habe / genommen / verkaufft / vergeben / oder noch pei jm hett / das ist für eyn redlich anzeygen anzu$^o$nemen vnd peinlich frage zu$^o$gebrauchen / er kündte dann solchen verdacht mit glaublicher anzeyge oder beweisung ableynen / daß soll vor aller peinlicher frag gehort werden.
xxxiiij ITem todtschleg / so inn offenbaren schlahen oder ru$^o$moren beschehen / des niemant thetter sein will. Ist dann der verdacht bei dem schlahen / auch mit dem entleibten widerwertig gewest / sein messer gewonnen / vnd auff den entleibten gestochen / gehawen / oder sunst mit geuerlichen streychen geschlahen hat / Solchs ist eyn redliche anzeygung / der geübten thatt halber / vnd peinlich zu$^o$ fragen / vnd wirdt solcher verdacht / noch mer gesterckt / wo sein weehr blu$^o$tig gesehen worden wer. Wo aber solcher oder dergleichen nit vorhanden / ob er dann gleich vngeuerlicher weiß bei dem handel gewesen / soll er peinlich nit gefragt werden.
xxxv ITem so man eyn dirn so für eyn jungfraw geht / imm argkwon hat / daß sie heymlich eyn kindt gehabt / vnnd ertödt habe / soll man sonderlich erkunden / ob sie mit eynem grossen vngewonlichen leib gesehen worden sei / Mer / ob jr der leib kleyner worden / vnd darnach bleych vnnd schwach gewest sei. So solchs vnd dergleich erfunden wirdet / wo dann die selbig dirnn eyn person ist / darzu$^o$ man sich der verdachten thatt versehen mag / Soll sie durch verstendig frawen an heymlichen stetten / als zu$^o$ weither erfarung dienstlich ist / besichtigt werden / würd sie dann daselbst auch argkwönig erfunden / vnd will der thatt dannocht nit bekennen / mag man sie peinlich fragen.
xxxvj Item wo aber das kindtlein / so kürtzlich ertödt worden ist / daß der mu$^o$tter die milch inn den prüsten noch nit vergangen / die mag an jren prüsten gemolcken werden / welcher dann inn den prüsten recht vollkommene milch funden wirdet / die hat deßhalb eyn starck vermu$^o$tung peinlicher frag halber wider sich / Nach dem aber etliche leibärtzt sagen / daß auß etlichen natürlichen vrsachen etwann eyne / die keyn klndt getragen / milch in prüsten haben möge / darumb so sich eyn dirnn inn disen fellen also entschuldigt / soll deßhalb durch die hebammen oder sunst weither erfarung geschehen.
xxxvij ITem so der verdacht überwiesen würde / daß er gifft kaufft / oder sunst damit vmbgangen / vnd der verdacht / mit dem vergifften / inn vneynigkeyt gewest / oder aber vonn seinem todt / vortheyls oder nutz wartend wer / oder sunst eyn leichtfertig person / zu$^o$ der man sich der that versehen möcht / das macht eyn redlich anzeygung / der mißthat er kündt dann mit glaublichem schein anzeygen / daß er solch gifft zu$^o$ andern vnstrafflichen sachen gebraucht hett / oder gebrauchen wöllen.
ITem so eyner gifft kaufft / vnd des vor der oberkeyt inn laugnen stünd / vnd doch des kauffs überwiesen würd / macht auch gnu$^o$gsam vrsach zu$^o$ fragen / warzu$^o$ er solch gifft gebraucht / oder brauchen wöllen.
ITem es solle auch alle oberkeyten an jeden orten / die apotecker vnd ander / so gifft verkauffen / oder damit handtieren / inn glübt vnd eyde nemen / daß sie niemandts eynich gifft
xxxviij ITem so erfunden wirdet / daß jemandt der gütter / so geraubt sein / bei jm / oder die selben verkaufft / übergeben / oder inn ander gestalt damit verdechtlicher weiß gehandelt / vnd seinen verkauffer vnd wermann nit anzeygen wolt / der hat eyn redlichs anzeygen solchs raubs halber wider sich / dieweil er nit außfündig macht / daß er nit gewist / daß solcher gütter geraubt seien / sonder die mit eynem gu$^o$ten glauben an sich bracht habe.
xxxix ITem so reysig oder fu$^o$ßknecht gewonlich bei den wirten ligen / vnd zern / vnd nit solche redliche dienst / handtierung oder gült die sie haben / anzeygen konnen / dauon sie solch zerung zimlich thu$^o$n mogen / die seindt argkwonig vnnd verdechtlich zu$^o$uil bösen sachen / vnd allermeyst / zu$^o$ rauberey / als sonderlich auß vnserm vnnd des Reichs gemeynen landtfriden zu$^o$mercken / darinnen gesatzt ist / daß man solche bu$^o$ben nit leiden / sonder annemen hertiglich fragen / vnd vmb jre mißhandel mit ernst straffen soll / deßgleichen soll eyn jede oberkeyt auff die verdechtigen betler vnnd landtferer auch fleissig auffsehens haben.
xl. Item so eyner wissentlich vnd geuerlicher weiß von geraubtem oder gestolnem gu$^o$t / beut oder theyl nimbt / oder so eyner die thetter wissentlich und geuerlicher weiß etzt oder drenckt / auch die thetter oder obgemelt vnrecht gu$^o$t gar oder zu$^o$m theyl wissentlich annimpt / heymlich verbirgt / beherbergt / verkaufft oder vertreibt / oder so jemant den thettern / sunst in andere dergleichen weg / geuerlich fürderung / radt oder beistandt thu$^o$t / oder inn jren thatten vnzimlich gemeynschafft mit jn hette / Ist auch eyn anzeygung peinlich zu$^o$fragen. ITem so eyner gefangen heymlich helt / die jm entlauffen / vnnd anzeygen / wo sie gelegen seindt / mher so eyn verdechtlicher den man inn der sach nit vil gu$^o$ts vertrawet / aber partheilig vnd auff der thetter seitten / auß gu$^o$ten vrsachen helt / one vorwissen des gefangen oberkeyt vertreg vmb schatzung macht / vnd die schatzung innimpt oder bürg darüber wirdet / dise ding alle / inn beyden obbemelten artickeln / samentlich vnd sunderlich / seindt warzeychen / die eyn redlich anzeygung der mißthettiger hilff halber machen vnnd peinlich zufragen.
xlj ITem so eyner eyns heymlichen prandts verdacht / oder beklagt würde / wo dann der selbig sunst eyn argkwonig gesell ist / vnd man sich erkunden mag / daß er kürtzlich vor dem prandt / heliger vnd verdechtlicher weiß / mit vngewonlichen verdechtlichen geuerlichen feuerwercken / damit man heymlich zu$^o$ brennen pflegt / vmbgangen ist / das gibt redlich anzeygung der mißthat / er kündt dann mit gu$^o$ten glaublichen vrsachen anzeygen / daß er solchs zu$^o$ vnstrafflichen sachen gebraucht hett oder gebrauchen wöllen.
xlij. ITem so der verdacht heliger vngewonlicher vnd geferlicher weiß / bei den jhenigen / denen er verraten zu$^o$ haben inn verdacht steht / gesehen worden / vnd sich doch stellet / als sei er vor denselben vnsicher / vnd ist eyn person darzu$^o$ man sich solchs versehen mag / ist ein anzeygung zu$^o$ peinlicher frag.
xliij ITem so der diebstal / bei dem verdachten gefunden oder erfarn wirdet / daß er den gar / oder zu$^o$m theyl gehabt / verkaufft / vergeben / oder onworden habe / vnnd seinen verkauffer vnd wermann nit anzeygen wolt / So hatt der selbig eyn redlich anzeygen der missethat wider sich / dieweil er nit außfürt / daß er solche gütter / vngeuerlicher vnstrefflicher weiß mit eynem gu$^o$ten glauben an sich bracht habe.
ITem so der diebstal / mit sondern sperr / oder brech zeugen / beschehen wer / so dann der verdacht am selben ende gewest / vnnd mit solchen geuerlichen sperr oder brech zeugen vmbgangen / damit der diebstal beschehen / vnd der verdacht eyn solche person ist / darzu$^o$ man sich der mißthat versehen mag / ist peinlich frag zu$^o$ gebrauchen.
ITem so eyn mercklicher grosser diebstal geschicht / vnd jemant des verdacht wirdet / der nach der thatt / mit seinem außgeben / reichlicher erfunden wirdet / dann sunst ausserhalb des diebstals sein vermügen sein kan / vnd der verdacht nit ander gu$^o$t vrsachen anzeygen kan / wo jm das angezeygt argkwonig gu$^o$t herkommen / Ist es dann eyn solche person zu$^o$ der man sich der missethat versicht / so ist redlich anzeygung der missethat wider sie vorhanden.
xliiij ITem so jemandt sich erbeut andere menschen zauberei zu$^o$ lernen / oder jemands zu$^o$ bezaubern bedrahet vnd dem bedraheten dergleichen beschicht / auch sonderlich gemeynschafft mit zaubern oder zauberin hat / oder mit solchen verdechtlichen dingen / geberden / worten vnd weisen / vmbgeht / die zauberey auf sich tragen / vnd die selbig person des selben sonst auch berüchtigt / das gibt eyn redlich anzeygung der zauberey / vnd gnu$^o$gsam vrsach zu$^o$ peinlicher frage.
xlv ITem so der argkwon vnnd verdacht eyner beklagten vnd verneynten mißhandlung / als vorsteht erfunden vnd für bewiesen angenommen / oder bewisen erkant würd / So soll dem ankleger auff sein begern / alßdann eyn tag zu$^o$ peinlicher frage benant werden.
xlxj ITem so man dann den gefangen peinlich fragen will / von ampts wegen / oder auff ansu$^o$chen des klagers / soll der selbig zu$^o$uor inn gegenwurtigkeyt des Richters / zweyer des gerichts vnd des gerichtschreibers fleissiglich zu$^o$ rede gehalten werden mit worten / die nach gelegenheyt der person / vnd sachen zu$^o$ weitherer erfarung der übelthat der argkwönigkeit allerbast dienen mögen / auch mit bedrohung der marter bespracht werden / ob er der beschultigten missethat bekentlich sei oder nit / vnnd was jm solcher mißthat halber bewüst sei / vnd was er alßdann bekent / oder verneint / soll auffgeschrieben werden.
xlvij ITem so inn dem jetzgemelten fall / der beklagt / die angezogen übelthat verneynt / so soll jm alßdann fürgehalten werden / ob er anzeygen kündt / daß er der auffgelegten missethatt vnschuldig sei / vnnd man soll den gefangen sonderlich erinnern / ob er kunt weisen vnd anzeygen / daß er auff die zeit / als die angezogen missethatt geschehen / bei leuten / auch an enden oder orten gewest sei / dardurch verstanden / daß er der verdachten missethat nit gethan haben kundt / Vnnd solcher erinnerung ist darumb not / daß mancher auß eynfalt oder schrecken / nit fürzuschlagen weist / ob er gleich vnschuldig ist / wie er sich des entschuldigen vnd außfüren soll. Vnd so der gefangen berürter massen oder mit andern dienstlichen vrsachen / sein vnschuldt anzeygt solcher angezeygten entschuldigung / soll sich alßdann der Richter auff des verklagten oder seiner freundtschafft kosten / auff das fürderlich erkundigen / oder aber auff zu$^o$lassung des Richters die zeugen so der gefangen oder seine freund deßhalb stellen wolten / wie sich gebürt / vnd hernach von weisung an dem zwen vnd sechtzigsten artickel anfahendt.>/br> Item wo der beklagt nichts bekennen etc. vnd inn etlichen artickeln darnach gesatzt ist / auff jr beger verhört werden / solche obgemelte kundtschafft stellung / auch den gefangen / oder seinen freundten auff jr begern on gu$^o$t rechtmessig vrsach nit abgeschlagen / oder aberkant werden soll. Wo aber der verklagt / oder sein freundtschafft solchen obgedachten kosten / armu$^o$t halber nit ertragen / oder erleiden mocht / damit dann nichts destminder das übel gestrafft oder der vnschuldig wider recht mit übereilt werde / so soll die oberkeyt oder das gericht den kosten darlegen / vnnd der richter / imm rechten fürfaren.
ITem so inn der jetzgemelten erfarung des beklagten vnschuldt nit funden wirdet / so soll er alßdann auff vorgemelt erfindung redlichs argkwons oder verdachts peinlich gefragt werden inn gegenwertigkeyt des Richters / vnd zu$^o$m wenigste zweyer des gerichts vnd des gerichts schreibers / vnd wes sich inn der vrgicht oder seiner bekantnuß vnnd aller erkundigung findet / soll eygentlich auffgeschriben / dem kleger souil jn betrifft eroffent vnd auff sein beger abschrifft gegeben / vnd geuerlich mit verzogen oder verhalten werden.
xlviij ITem so der gefragt der angezogen missethat durch die marter / als vorsteht / bekenntlich ist / vnd sein bekantnuß auffgeschrieben wirdet / So sollen jnen die verhörer seiner bekantnuß halber gar vnderschiedlich (wie zu$^o$m theyl hernach berürt wirdet) vnnd dergleichen so zu$^o$ erfarung der warheyt dinstlich / fleissig fragen / vnnd nemlich bekent er eyns mordts / man soll jn fragen / auß was vrsachen er die thatt gethan / auff welchen tag vnd stun$^o$dt / auch an welchem endt / ob jm jemandts vnd wer jm darzu$^o$ geholffen / Auch wo er den todten hin vergraben oder gethan / mit was waffen solcher mordt beschehen sei / wie vnnd was er dem todten für schlege oder wunden geben oder gehawen / oder sunsten vmbbracht habe / was der ermordt bei jm gehapt von gelt oder anderm / vnd was er jm genommen / wo er auch solche nam hingethan / verkaufft / vergeben / onworden / oder verborgen habe / vnd solch frag ziehen sich auch mm vil stücken wol auff rauber vnd dieb.
xlix Item bekent der gefangen verreterey / man soll jn fragen / wer jn darzu$^o$ bestelt / vnnd was er darumb entpfangen / auch wo / wie / vnnd wann solchs beschehen sei / vnd was jn darzu$^o$ verursacht habe.
l ITem bekent der gefragt / daß er jemandt vergifft habe / oder vergifften wöllen / Man soll jn auch fragen aller vrsachen vnd vmbstende (als obsteht) vnd des mher / was jn darzu$^o$ bewegt / auch wo mit / vnd wie er die vergifftung gebraucht / oder zu$^o$ gebrauchen vorgehabt / vnnd wo er solch gifft bekommen / vnd wer jm darzu$^o$ geholffen / oder geraten habe.
li Item bekent der gefragt eyn brandt / man soll jnen sonderlich der vrsach / zeit / vnd geselschafft halb (als obsteht fragen) vnnd des mer mit was feurwerk er den brandt gethan / von wem / wie / oder wo er solch feurwerck oder den zeug darzu$^o$ zu$^o$ wegen bracht habe.
liij ITem auß den obgemelten kurtzen vnderrichtungen kan eyn jeder verstendiger wol mercken / was nach gelegenheyt jeder sachen / auff die bekanten missethat des gefragten weither vnd mer zu$^o$fragen sei / das zu$^o$ erfarung der warheyt dienstlich ist / welchs alles zu$^o$ lang zu$^o$beschreiben wer / Aber eyn jeder verstendiger / auß dem obgemelten anzeygen wol vorsteht / wie er solche beifrag inn andern fellen thu$^o$n soll / Darumb solch warzeychen vnnd vmbstende von dem jhenen der eyn missethat bekent hat / gefragt werden / die keyn vnschuldiger wissen oder sagen kan / vnnd wie der gefragt die fürgehalten vnderschiedt erzelt / soll auch eygentlich auffgeschrieben werden.
liiij ITem so obgemelt fragstuck auff bekantnuß die auß oder on marter geschicht gebraucht werden / So soll alsdann der richter an die end schicken / vnnd nach den vmbstenden / so der gefragt / der bekanten missethat halber erzelt hat souil zu$^o$ gewißheyt der warheyt dienstlich / mit allem fleiß fragen lassen ob die bekantnuß der obberürten vmbstende war sein oder nit / dann so eyner anzeygt die maß vnnd form der missethat als vor zu$^o$m theyl gemelt ist / vnd sich dieselben vmbstende also erfinden / so ist darauß wol zu$^o$mercken / daß der gefragt die bekanten missethat gethon hat / sonderlich so er solch vmbstende sagt / die sich inn der geschicht haben begeben / die keyn vnschuldiger wissen kan.
lv ITem erfindet sich aber inn obgemelter erkundigung / daß die bekanten vmbstemde mit wahr werem / solch vnwahrheit soll man dem gefangen fürhalten / jm mit ernstlichen worten darumb straffen / vnd mag jn alßdann mit peinlicher frag auch zu$^o$m andern mal angreiffen / damit er die obangezeygten vmbstende / recht vnd mit der warheyt anzeyge / dann je zu$^o$ zeitten die schuldigen die vmbstemde der missethat vnwarlich anzeygen / vnd vermeymen sie wöllen sich damit vnschuldig machen / so die erkundigung mit wahr erfunden werden.
lv ITem inn den vordern artickeln ist klärlich gesetzt / wie man eynen / der einer missethat die zweifellig ist / auß marter oder bedrohung der marter bekent / nach allen vmbstenden derselben missethat fragen / vnd darauff erkündigung thu$^o$n / vnd also auff den grundt der warheyt kommen etc. solchs würdet aber etwa damit verderbt / wann den gefangen jm annemen oder fragen / die selben vmbstende der missethat vorgesagt vnd darauff gefragt werden. Darumb wollen wir das die richter solchs fürkommen / daß es mit geschehe / sonder den verklagten nit anders vor oder inn der frag / fürgehalten werde / dann nach der weiß als klerlich inn den vorgeenden artickeln / geschrieben steht. ITem der gefangen soll auch zu$^o$m minsten über den andern / oder mer tag nach der marter / vnnd seiner bekantmuß mach gu$^o$tbeduncken des richters inn die büttelstu$^o$ben oder ander gemach für den bann richter / vnnd zwen des gerichts gefürt / vnd jm sein bekentnuß durch den gerichtschreiber fürgelesen / vnd alsdann anderwerd darauff gefragt / ob sein bekantnuß wahr sei / vnnd was er dazu$^o$ sagt auch auffgeschriben werden.
xvij Item wo der gefangen der vorbekanten missethat laugnet / vnnd doch der argkwon / als vorsteht / vor augen wer / so soll man jn wider inn gefengknuß füren / vnd weiter mit peinlicher frage gegen jm handeln / vnd doch mit erfarung der vmbstende / als vorsteht / inn alweg fleissig sein nach dem der grundt peinlicher frage / darauff steht / Es wer dann daß der gefangen solche vrsachen seines laugnes fürwendet / dadurch der Richter bewegt würde / zu$^o$ glauben / daß der gefangen solch bekantnuß auß irrsal gethan / alßdann mag der Richter den selben gefangen / zu$^o$ außfürung vnd beweisung solchs irrsals zu$^o$lassen.
xviij ITem die peinlich frag soll nach gelegenheyt des argkwons der person / vil / offt oder wenig / hart oder linder nach ermessung eyns gu$^o$ten vernünfftigen Richters / fürgenommen werden / vnd soll die sag des gefragten nit angenommen oder auffgeschribem werden / so er inn der marter / sondern soll sein sag thu$^o$n / so er von der marter gelassen ist.
soll die peinlich frag dermassen gegen jm fürgenommen werden / damit er an solchen verwunden oder scheden am minsten verletzt würde.
lx. ITem so auff erfundene redlich amzeygumg eyner missethat halb / peinlich frag fürgenommem / auch auff bekentnuß des gefragten / wie das selbig alles inn den vorgeenden artickeln klerlich gesatzt ist / fleissige mögliche erkundigung vnnd nachfrage beschicht / vnnd inn der selben / bekenter / thatt halb solche warheyt befunden wirdt die keyn vnschuldiger also sagen vmnd wissen kundt / alßdann ist der selben bekentmuß vmzweiffelich bestendiger weiß zu$^o$glauben / vnd nach gestalt der sachen peinlich straff darauff zu$^o$ vrtheylen / wie hernach bei dem hundersten vnd vierdten artickel anfahendt. Item so jemant vnsern gemeynen geschriben rechten mach etc. vnnd inn etlichen artickeln / darnach von peinlichen straffen erfunden wirdt.
lxj. ITem so der beklagt / auff eymen solchen argkwon vnd verdacht der zu$^o$ peinlicher frag / (als vorsteht) gnu$^o$gsam erfunden / peinlich einbracht / mit marter gefragt / vnd doch durch eygen bekentnuß oder beweisung der beklagten missethat mit überwunden wirdt / haben doch Richter vnd ankleger mit obgemelten ordenlichen vnd inn recht zu$^o$lessigen / peinlichen fragen / keyn straff verwürckt / dann die bösen erfunden anzeygung / haben der geschehen frag entschuldigte vrsach geben / wann man soll sich nach der sag der recht nit alleyn vor volbringung der übelthat / sonder auch vor aller gestaltnuß des übels / so bösen leumut oder anzeygen der missethatt machen / hütten / vnd wer das mit thett / der würde deßhalb gemelter seiner beschwerd selbs vrsach sein / Vnd soll inn disem fall / der anklager alleyn seinen kosten / vnd der beklagt dergleichen sein atzung / nach dem er seinem verdacht vrsach geben / auch entrichten / vnnd die oberkeyt die überigen gerichts kosten / als für den nachrichter vnd andere diener des gerichts oder gefengkmuß halber selbs tragen. Wo aber solch peinlich frag / diser vnnd des heyligen Reichs rechtmessigen ordnung widerwertig gebraucht würde / so weren die selben richter / als vrsächer solcher vnbillicher peinlicher frag strafflich / Vnd sollen darumb nach gestalt vnd gelegenheyt der überfarung / wie recht ist / straff vnd abtrag leiden / vnd mögen darumb vor jrem nechsten ordentlichen obergericht gerechtfertigt werden.
lxij. ITem wo der beklagt nichts bekennen / vnd der ankleger / die geklagten mißhandlung beweisen wolt / damit soll er / als recht ist / zu$^o$gelassen werden.
lxiij. ITem vnbekante zeugen sollen auff anfechtung des gegentheyls mit zu$^o$gelassen werden / es würd dann durch den / so die zeugen stellet / stattlich fürbracht / daß sie redlich vnd vnuerleumbt weren.
lxiiij. ITem belonte zeugen / sein auch verworffen / vnd mit zu$^o$lessig / sonder peinlich zu$^o$ straffen.
wissen gründtlicher vrsach. So sie aber vonn frembden hören sagen würden / das soll nit gnu$^o$gsam geacht werden.
lxvj. Gnu$^o$gsame zeugen seindt die / die vmbeleumdet / vnd sunst mit keyner rechtmessigem vrsach zu$^o$uerwerffen sein.
lxvij. ITem so eyn missethat zu$^o$m wenigsten mit zweyen oder dreien glaubhafftigem gu$^o$ten zeugen / die von eynem waren wissen sagen / bewiesen wirdt / darauff soll / nach gestalt der verhandlung mit peinlichem rechten volnfarn vnd geurtheylt werden.
lxviij. ITem wo zeugen erfunden vnnd überwunden werden / die durch falsch boßhafftig zeugkschafft jemandt zu$^o$ peinlicher straff vnschuldiglichen bringen oder zu$^o$bringen vnderstünden / die haben die straff verwürckt / inn welche sie dem vnschuldigem / als obsteht / haben bezeugen wöllen.
lxix. ITem so der beklagt / mach gnu$^o$gsamer beweisung noch nit bekennen wolt / soll jm angezeygt werden / daß er der missethatt bewiesen sei / ob man dardurch sein bekantnuß dester er auch erlangen kündt / ob er aber dannocht darüber nochmals nit bekennen wolt / des er doch / als obsteht / gnu$^o$gsam bewisen wer / so solt er nicht destweniger der beweisten mißthatt nach / om eynich peinlich frage verurtheylt werden.
lxx. ITem nach dem aber not ist / daß die zeugschafft darauff jemant zu$^o$ peinlicher straff soll verurtheylt werden / gar lauter vnnd rechtfertig sei / So wöllen wir wo eyns beklagten missethat verborgen wer / vnd er derselbigen auff frag wie vorsteht / nit bekentlich sein / vnnd doch der ankleger die geklagten verneinten missethat beweisen wolt / vnd damit zu$^o$gelassen würde / daß er der ankleger seine artickel / die er weisen will ordenlich auffzeichnen lasse / vnnd dem richter inn schrifften überantwort mit meldung / wie die zeugen heyssen / vnd wo sie wonen / damit alßdann darauff durch etliche auß den vrtheylern / oder aber andere verordente Commissarien / wie vnderschiedlich hernach dauon geschrieben steht / kumdtschafft nottürfftiger vnnd gebürlicher weiß verhört werde.
lxxij. WO aber ein peinlich gericht (wie dann imm Reich an vil orten befunden) mit solchen obgemeltem darzu$^o$ verstendigen personen / mit besetzt wer / wiewol dann sunst nach vermöge gemeyner rechten inn peinlichen sachen / ausserhalb der selben gerichts personen / mit kundtschafft verhörer / oder Commissarien gegeben werden sollen. Dieweil aber an verstendigen kundtschafft verhörern vil gelegen ist / darmit dann / auß vmuerstandt diser kundtschafft verhörer keyn verkürtzung geschehe. So ordnen vnnd wöllen wir wo obgemelter mangel erscheindt / daß diß falß die obgedachten verzeichneten weisung artickel durch den Richter vnd vier schöffen / doch on nachtheyl oder kosten der partheien der vorgemelten nechstem oberkeyt zu$^o$geschickt / vnd da bei gelegenheyt vnd gestalt der sachen souil sie der bericht empfangen angezeygt werde / darauff dann die selbig oberkeyt verstendige kundtschafft verhörer / vngeacht / ob sie nit des gerichts weren / auff ansu$^o$chung des der kundtschafft füren will / verorden / vnd ob es die motturfft erfordert vnd begert würde / Compulsorial / vnnd Compaß brieff / geben soll / dadurch die zeugen zu$^o$ gebürlicher sage zu$^o$bringen seindt / Vnd soll demnach gemelte oberkeyt (souil an jr ist) allen fleiß thun / vnd wes sie selbs nit verstündt / bei rechtuerstendigen radts pflegen / damit solche kundtschafft dem rechten gemeß verhort werde / doch auch on der patheien kosten vnd machtheyl.
lxxiij. SO dann solche kundtschafft verhort ist / soll es mit eroffnung der selben also gehalten werden / nemlich würde kundtschafft vor etlichen eyns peinlichen gerichts personen die diser sachen verstendig / gehort / So soll der richter zu$^o$ eroffnung der selben kundtschafft tag ansetzen / vnd schrifftliche einrede / vnd schutzrede / zu$^o$lassen auff form vnd maß / wie hernach voigt. WO aber auß mangel / verstendiger personen des peinlichen gerichts durch Commissari ausserhalb des gerichts / wie oben dauon geschriben steht / kundtschafft verhört würde / oder die Schöffen des selben peinlichen gerichts nit bei eynander gesessen weren / also daß auff jr zu$^o$sammen bringen / überiger vnkost vnnd verzu$^o$g gehn würde. Dieweil dann jr versamlung zu$^o$ eyner jeden solchen handlung nit fürtreglich noch von nöten ist / vnd derhalb vnkost und verzu$^o$g des rechten verhu$^o$t werde / Orden vnd wöllen wir daß inn disem fall / die Commissari vnd kundtschafft verhörer / derhalb nachuolgender massen handeln sollen.
ANfenglich sollen die gemelten Commissari vnnd kundtschafft verhörer / den partheien zu$^o$ offnung der kundtschafft tag ansetzen / vnd auff solchen bestimpten tag beyden theylen abschrifft / auff leidliche belonung dauon geben / vnd eyn zimlich zeit die sie nach gelegenheyt der sach / für not ansehen vnd erkennen / geben / damit solchs an die sachwalther / vnd sonderlich an den gefangen bracht / vnd sollen des gefangen beistender diß fals zu$^o$ jm gelassen werden / vnd wes dann jedertheyl zu$^o$ oder inn solchen kundtschafften reden will / das soll er vor gedachten kundtschafft verhörern / inn schrifften gezweifacht / auff eynen namhafften tag / den jm die kundtschafft verhörer derhalb nach gelegenheyt der sachen / inn zimlicher zeit ansetzen sollen / fürbringen / Vnd fürther die eyn schrifft bei den kundtschafft verhörern behalten / vnd die ander dem widertheyl behendigt werden / sein gegenschrifft (ob er will) darauff zuthu$^o$n.
SO aber die parthei derhalben weither schreiben wollen / das alles soll inn schrifften gedupplirt / vnd inn zeit so die kundtschafft verhörer darzu$^o$ bestimmen / beschehen / vnd doch keyn teyl eyner kundtschafft halb / über zwo schrifft zuth$^o$n (darinn sie alle jr behelff vnd notturfft fürbringen vnnd damit beschliessen sollen) nit z$^o$gelassen werden / Es wer dann sach / daß der verhörer / auß mergklichen treffenlichen vnd bewegenden vrsachen befinden würde / daß ers gar nit vmbgehn konte / so soll er jeglichem theyl / noch eyn schrifft vnnd nit mer / auch inn zimlicher fürderlicher zeit zulassen.
lxxiiij. ITem so eyn beklagter kundtschafft vnd weisung füren wolt / die jn von seiner verklagten missethat / entschuldigen solt / So dann der Richter solche erbottene weisung für dienstlich acht / so soll es mit volnfürung der selben auch vorgemelter massen / vnd darzu$^o$ wie von solcher außfürung der vnschuld hernach inn dem hundertsten eyn vnd fünfftzigsten artickel anfahend / Item so jemandt eyner thatt bekentlich ist etc. Vnd inn
etlichen artickeln darnach klerlicher mer vnd weither funden würdet / gehalten werden.
lxxv. ITem wer inn peinlichen sachen kundtschafft fürt / der soll eynem jetlichen zeugen / vom gemeynen leutten vnd fu$^o$ßgengern für seinen kosten eynen jeden tag / die weil er inn solcher zeugschafft ist / acht kreutzer oder souil werths nach eyns jeden landts müntz gelegenheyt geben / Aber mit andern vnd merern personen soll es derhalb mach erkantnuß der kundtschafftuerhörer gehalten werden.
lxxvj. ITem soll keyn parthei noch zeug vor den Richtern oder Commissarien vor peinlicher rechtfertigung vergleit werden / Aber für gewalt mögen die partheien vnnd zeugen für gericht vergleyt werden.
lxxviij. ITem so der kläger auff des beklagten eygen bekennen / oder einbrachte vnnd volnfu$^o$rte kundtschafft vnd beschluß / wie obsteht / vmb eynen entlichen rechttag bitt / der soll jm fürderlich ernent werden / Wo aber der ankläger vmb den entlichen rechttag nit bitten wolt / so soll der selb entlich rechttag auff des beklagten bitt auch ernent werden.
lxxix. ITem dem / so man auff bitt des anklägers mit entlicher peinlicher rechtuertigung straffen will / soll das zu$^o$uor drei tag angesagt werden / darmit er zu$^o$ rechter zeit sein sünd bedencken / beklagen vnd beichten möge / vnd so er des heyligen Sacraments zu$^o$ empfahen begert / das soll man jm on wegerung zu$^o$ reichen schuldig sein / man soll auch nach solcher beicht / pfleglich solche personen zu$^o$ dem verklagten inn die gefengknuß verordnen / die jn zu$^o$ gu$^o$ten seligen dingen vermanen / vnd jn inn dem außfüren vnd sunst mit zu$^o$uil zu$^o$ trincken geben dardurch sein vermunfft gemindert werde.
lxxx. ITem zu$^o$m gericht soll verkündigt werden / wie am jedem ort mit gu$^o$tter gewonheyt herkommen ist.
wollen / Vnd wo sie zweiffellig sein / sollen sie weither radts pflegen / bei den rechtuerstendigen / vnd an enden vnd orten wie zu$^o$ end diser vnser ordnung angezeygt / vnd alßdann die beschlossen vrtheil zu$^o$ dem andern gerichts handel auch auffschreiben lassen nach der formen wie hernach inn dem hunderten und neuntzigsten anfahendt / Item so nach laut diser vnser vnd des heyligen Reichs ordnung etc. funden wirdet / damit solche vrtheyl nachmals auff den entlichen rechttag / wie hernach vom offnung solcher vrtheyl geschribem steht / vnseumlich also geoffnet werden.
lxxxij. ITem am gerichtßtag / so die gewonlich tag zeit erscheint / mag man das peinlich gericht mit der gewonlichen glocken beleutten / vnd sollen sich Richter vnd vrtheyler an die gerichts statt fügen / da man das gericht nach gu$^o$ter gewonheyt pflegt zusitzen / vnd soll der Richter die vrtheyler heyssen nidersitzen / vnnd er auch sitzen seinen stabe oder bloß schwert / mach lendlichem herkommen eyns jeden orts inn den henden haben / vnd ehrsamlich sitzen bleiben / biß zu$^o$ ende der sachen.
lxxxiij. ITem inn allen peinlichen gerichtlichen händeln sollen Richter vnd Schöffen diser vnser ordnung vnd satzung gegenwertig haben vnd darnach handeln / auch den partheien souil jnen zu$^o$ jren sachen not ist / auff jr begern / diser vnser ordnung vnderichtung geben / sich darnach wissen zuhalten / also darmit sie durch vnwissenheyt derseibigen verkürtzt oder geuerdt werden / Man soll auch den partheien die artickel / so sie auß diser vnser ordnung nottürfftig sein / auff jr begern vmb leidlich belonung abschrifft geben.
lxxxiiij. ITem so das gericht also gesessen ist / so mag der Richter jeden schöffen besonder also fragen / N. ich frag dich ob das entlich gericht zu$^o$ peinlicher handlung wol besetzt sei / Wo dann das selbig gericht mit vnder siben oder acht schöffen besetzt ist / soll jeder schöff also antwurten / Herr Richter das peinlich entlich gericht ist nach laut Keyser Karls des fünfften vnd des heyligen Reichs ordnung wol besetzt.
lxxxv. ITem so wider den beklagten die vrtheyl zu$^o$ peinlicher straff entlich beschlossen wirdet / wo dann herkommen ist / den übelthetter / dauor oder nach am margk oder platz / etlich zeit offentlich inn stock / pranger oder halßeisen zu$^o$ stellen / die selbig gewonheyt soll auch gehalten werden.
lxxxvj. ITem darnach soll der Richter beuelhen daß der verklagt durch den nachrichter vnnd gerichts knecht wol verwart / für das gericht bracht werde.
gegenwertigkeit vnd beger des anklegers nach jedes gerichts gu$^o$ter gewonheyt gehalten werden / Wo aber der beklagt vnschuldig erfunden würde / also daß der ankleger dem rechten nit nachkommen wolt / vnnd nit destweniger der beklagt rechts begert / so wer solchs beschreiens nit not.
lxxxviij. ITem klegern vnd antwurtern / soll jedem theyl auff sein begern eyn fürsprech auß dem gericht erlaubt werden / die selben sollen bei jren eyden die gerechtigkeyt vnd warheyt auch die ordnung diser vnser satzung fürdern / vnd durch keynerley geuerlicheyt mit wissen vnd willen verhindern oder verkern / das soll jn also durch den Richter bei jren pflichten beuolhen werden / doch daß der selbig schöpff der also des anklägers fürsprech gewest / sich hinfürter schliessen der vrtheyl enthalt / vnd die andern richter vnd schöpffen nichts destominder voln faren sollen / Doch soll inn der kläger vnd antwurter willen stehn jren redner auß den schöpffen / oder sunst zu$^o$nemen / oder jn selbst zu$^o$ reden / welcher aber eynen redner ausserhalb der geschwornen gericht schöpffen nimbt / der selb redner soll zu$^o$uor dem richter schweren / sich mit solchem seinem reden zu$^o$halten / wie oben inn diesem artickel / der fürsprechen halb / so auß den schöffen genommen werden / gesatzt ist.
ITem inn dem nechst nachgesatztem artickel / der klag / soll der fürsprech / wo erstlich eyn A. steht des klagers namen / vnd bei dem B. des beklagten namen melden / fürther bei dem C. soll er die übelthat / als mordt / rauberrey / dieberey / brandt / oder andere / wie jede that
lxxxix. HErr der richter A. der anklager / klagt zu$^o$ B. dem übeithetter / so gegenwirtig vor gericht steht der missethat halb so er mit C. geübt / wie solch klag vormals vor euch fürbracht ist / vnd bitt daß jr derselben klag halb alle einbrachte handlung vnd auffschreiben / wie das alles mach löblicher rechtmessiger Keyser Karls des fünfften vnnd des heyligen Reichs peinlichen gerichts ordnung vormals gnu$^o$gsamlich geschehen / fleissig ermessen wöllet / vnnd daß darauff der beklagt vmb die überwunden übeithat / mit entlicher vrtheyl vnd recht peinlich gestrafft werde / wie sich nach ordnung gemelter gericht gebürt vnd recht ist.
ITem wo der fürsprech die obgemelt klag und bitt müntlich nit reden künde / so mag er die schrifftlich inn das gericht legen / vnnd also sagen / Herr richter ich bitt euch / jr wöllet ewern schreiber des anklägers klag vnnd bitt / auß der eingelegten zettel offentlich verlesen lassen.
xc. ITem wo dann der beklagt der missethatt dauor bestendiger weiß bekentlich gewest / oder des gnu$^o$gsam überwisen worden wer / wie vor von gnu$^o$gsamer beweisung vnd solchem bestendigen bekennen klärlich gesatzt ist / So mag er nichts anders dann vmb gnad bitten oder bitten lassen / hett er aber der missethatt also nit bekent / oder wo er die angezogen thatt bekant / vnd derhalben solch vrsachen fürbracht hett / dardurch er verhoffet von peinlicher straff entschuldigt zu$^o$ werden / so mag er durch seinen fürsprechen bitten lassen wie hernach volgt. ITem wo imm nechsten nachuolgenden artickel eyn B. steht / soll der beklagt / bei dem A. der klager / vnnd bei dem C. die beklagt übelthat / kurtz gemelt vnd verstanden werden.
HErr Richter / B. der beklagt antwurt zu$^o$ der beklagten missethat / so durch A. als klager / wider jn geschehen ist / die er mit C. geübt haben soll / inn aller massen wie er vormals geantwurt hat / vnd gnu$^o$sam fürbracht ist / Vnd bitt / daß jr der selben beschehen klag vnd antwurt halb / alle handlung vnd auffschreiben / wie das alles mach löblicher rechtmessiger Keyser Karls des fünfften vnnd des heyligen Reichs peinlichen gerichts ordnung vormals gnu$^o$gsamlich für vnd einbracht / fleissig wolt ermessen / vnd daß er auff sein erfundene vnschult mit entlicher vrtheyl vnnd recht / sampt erstattung des auffgangen gerichtßkosten vnd scheden ledig erkent werde / vnnd der anklager straff vnd abtrag halb nach laut diser peinlichen Keyserlichen gerichts ordnung zu$^o$ entlichem außtrag vom dem gericht / als ob angezeygt / verpflicht werde.
ITem wo der erlangt fürsprech dise obgemelte antwurt vnd bit müntlich nit reden kundt / mag er die schrifftlich für den Richter legen / vnd dise meynung sagen / Herr Richter ich bitt euch laßt des beklagten antwurt vnd bitt / auß diser eingelegten zettel / ewern schreiber offentlich verlesen. Auff solche bitt soll der Richter dem gerichts schreiber beuelhen die gemelten eingelegten zettel zu$^o$uerlesen.
xcj. ITem würd der beklagt auff dem entlichen rechttag der missethatt leucknen / die er doch vormals ordentlicher bestendiger weiß bekant / der Richter auch auß solchem bekentmuß inn erfarung allerhandt vmbstende so uil befunden hett / daß solch leucknen von dem beklagten alleyn zu$^o$ verhinderung des rechten würd fürgenommen / wie hieuor im sechß und fünfftzigsten artickel / vnd inn etlichen artickeln hernach biß auff den zwen vnd sechtzigsten artickel / von bestendiger bekentnuß funden wirt / so soll der Richter die zwen geordenten schöpffen / so mit jm solche verleßne vrgicht vnnd bekantmuß gehort haben auff jr eyde fragen / ob sie die verlesen vrgicht gehort haben / Vnd so sie jha darzu$^o$ sagen / so soll der richter jn alwegen bei dem rechtuerstendigen oder sunst an orten vnnd enden / als hernachmals angezeygt radts pflegen / vnnd nach dem solche zwen schöffen inn disem fall nit als zeugen / sonder als mit Richter handeln / sollen sie derhalb vom gericht oder der vrtheyl nit außgeschlossen werden.
xcij. ITem nach beyder theyl vnd allem fürtrag auch entlichem beschluß der sachen / sollen der Richter Schöffen vnd vrtheyler alle gerichtliche fürtreg vnnd handlung für sich nemen / mit fleiß besichtigen vnd erwegen / vnnd darauff mach jrem besten verstemdtnuß diser vnser peinlicher gerichts ordnung / nach gelegenheyt eyns jeglichen fals / am aller gleichesten vnd gemessigsten vrtheyl / inn schrifft fassen lassen / vnnd so die vrtheyl also verfasset / soll darauff der richter fragen N. ich frag dich des rechtens.
xciij. HErr Richter ich sprich es geschicht billich auff alles gerichtlich einbringen vnd handlung / was nach des gerichts ordnung recht / vnd auff gnu$^o$gsame alles fürtrags besichtigung im schrifften zu$^o$ vrtheyl verfasset ist.
entlichen vrtheyl so also inn schrifften verfasset ist / durch den geschwornen gericht schreiber / inn beisein beider partheien offentlich verlesen lassen / vnd wo peinlich straff erkant wirdet / so soll ordenlich gemelt werden wie vnd welcher massen die an leib oder leben geschehen soll / wie dann peinlicher straff halb hernach imm hunderten vnd vierdten artickel / vnd etlichen plettern darnach funden vnd anzeygt wirt Vnd wie der schreiber solche vrtheyl die sich obgemelter massen zu$^o$ offnen vnd lesen gebüre / formen vnnd beschreiben soll / wirt hernach imm hunderten vnd neuntzigsten artickel funden.
xcv. ITem die vorgesetzten rede / so vor gericht beschehen sollen / lauten als auff eynen kleger vnd auff eynen antwurter / Aber es ist nemlich zu$^o$mercken / wo mer dann eyn kläger oder eyn antwurter imm rechten stünden / daß alßdann die selben wörter wie sich von mer personen zu$^o$ reden gezimpt / gebraucht werden sollen.
xcvj. ITem wann der beklagt entlich zu$^o$ peinlicher straff geurtheylt wirdet / soll der Richter an den orten da es gewonheyt / seinen stabe zerbrechen / vnnd den armen dem nachrichter beuelhen / unnd bei seinem eyde gebieten / die gegeben vrtheyl getrewlich zu$^o$ uolnziehem / damit vom gericht auffstehn vnd darob halten / damit der nachrichter die gesprochen vrtheyl / mit gu$^o$ter gewarsam vnd sicherheyt volnziehen müge.
xcvij. ITem so der Richter nach der endt vrtheyl sein stab gebrochen hat / deßgleichen auch so der nachrichter den armen auff die richtstatt bringt / soll der Richter offentlich außru$^o$ffen oder verkünden lassen / vnd von der oberkeyt wegen bei leib vnd gu$^o$t gebieten / dem nachrichter keynerley verhinderung zuthu$^o$n / auch ob jm mißling nit handt anzulegen.
xcviij. ITem wann dann der nachrichter fragt ob er recht gericht habe / so soll der selbig Richter vngeuerlich auff dise meynung antwurten / So du gericht hast wie vrtheyl vnd recht geben hat / so laß ich es dabei bleiben.
xcix. ITem würd aber der beklagt mit vrtheyl vnd recht ledig erkent / mit was maß das geschehe vnd die vrtheyl anzeygen würd / dem solt wie sich gebürt auch gefolgt vnd nachgegangen werden / Aber des abtrags halb / so der ledig erkant als kläger begern würd / sollen die theyl als dann zu$^o$ entlichem burgerlichem rechten für das gericht wie hieuor dauon angezeygt vnd gemelt ist / gehalten werden.
cj. ITem wie straff an leib oder glidern die mit zu$^o$m todt oder ewiger gefengknuß sein / vnnd offentlicher thatt halb von ampts wegen geschehen / durch dem Richter erkant mogem werden / dauom wirt die form des vrtheyls hernach inn dem hundertsten vnd sechs vnd neuntzigsten artickel funden anfahendt / Item so eym person etc.
cij. ITem nach der verurtheylumg des armen zu$^o$m todt / soll man jn anderweyde beichten lassen / auch zu$^o$m wenigsten eynen priester oder zwen am außfüren / oder außschleyffen bei jm sein / die jm zu$^o$ der lieb gottes / rechtem glauben vnd vertrawen zu$^o$ Gott vnd dem verdienst Christi vnsers seligmachers / auch zu$^o$ berewung seiner sünd vermanen / Man mag jm auch inn dem füren für gericht vnd außfüren zu$^o$m todt stettigs eyn Crucifix fürtragen.
ciiij ITem so jemandt vnserm gemeynem geschriben rechten nach / durch eyn verhandlung das leben verwürckt hat / soll man mach gu$^o$tter gewomheyt / oder nach ordnung eynes gu$^o$ten rechtuerstendigen richters / so gelegenheyt vnd ergernuß der übelthatt ermessen kam / die form vnd weiß der selben tödtung halten vnd vrtheylen. Aber inn fellen darumb (oder derselben gleichen) vnser Keyserlich recht nit setzen oder zu$^o$lassen / jemandt zu$^o$m todt zu$^o$ straffen / haben wir inn diser vnser vnnd des Reichs ordnung auch keynerley todtstraff gesetzet / aber inn etlichen mißthatten / lassen die recht peinlich straff am leib / oder glidern zu$^o$ / damit dannocht die gestrafften bei dem leben bleiben. Die selben straff mag man auch erkennen vnd gebrauchen / nach gu$^o$ter gewonheyt eyns jeden lands / oder aber mach ermessung eyns jeden gu$^o$ten verstendigen richters / als oben von todten geschriben steht / Wann vnser Keyserlich recht / etlich peinlich straff setzen / die mach gelegenheyt diser zeit vnd land vnbequem / vnd eyns theyls mach den buchstaben nit wol müglich zu$^o$gebrauchen weren / darzu$^o$ auch dieselben recht die form vnd maß / eyner jeglichen peinlichen straff nit anzeygen / sonder auch gu$^o$ter gewonheyt oder erkantnuß verstendiger Richter beuelhen / vnd inn der selben wilküre setzen / die straff nach gelegenheyt vnd ergernuß der übelthatt / auß lieb der gerechtigkeyt / vnd vmb gemeynes nutz willen zu$^o$ ordnen vnd zu$^o$ machen. Aber sonderlich ist zu$^o$ mercken / inn was sachen (oder der selben gleichen) vnser Keyserlich recht / keynerley peinlicher straff am leben / ehren / leib oder gliedern setzen / oder verhengen / daß Richter vnd vrtheyler darwider auch niemant zu$^o$m todt oder sunst peinlich straffen. Vnd damit richter vnd vrtheyler die solcher rechten nit gelert sein / mit erkantnuß solcher straff destoweniger wider die gemelten rechten / oder gu$^o$te zu$^o$lessig gewonheytten handeln / so wirt hernach vonn etlichen peinlichen straffen / wann vnnd wie die gedachten recht gu$^o$ter gewonheyt / vnd vernunfft nach geschehen sollen / gesatzt.
vnser ordnung gnu$^o$gsam mögen bedacht und beschriben werden.
cvj. ITem so eyner Gott zu$^o$mist / das gott nit bequem ist / oder mit seinen worten gott / das jm zu$^o$steht abschneidet / der almechtigkeyt gottes / sein heylige mu$^o$tter die jungkfraw Maria schendet / sollen durch die amptleut oder Richter von ampts wegen angenommen / eingelegt vnd darumb an leib / leben oder glidern / nach gelegenheyt vnd gestalt der person vnd lesterung gestrafft werden.
Doch so ein solcher lesterer angenommen vnd eingelegt ist / das soll an die oberkeyt mit nottürfftiger vnderrichtung aller vmbstende gelangen / die darauff Richter vnnd vrtheylern bescheydt geben / wie solche lesterung den gemeynen vnsern Keyserlichen rechten gemeß / vnnd sonderlich nach innhalt besonderer artickeln vnser Reichs ordnung gestrafft werden sollen.
cvij. ITem welcher vor Richter oder gericht eyn gelerten meyneydt schwert / so der selb eydt zeitlich gu$^o$t antrifft / das inn des / der also felschlich geschworn hat / nutz kommen / der ist zu$^o$uorderst schuldig / wo er das vermag / solch felschlich ab beschworn gu$^o$t dem verletzten wider zu$^o$ keren / soll auch darzu$^o$ verleumbt vnd aller ehren entsetzt sein / Vnd mach dem imm heyligen Reich eyn gemeyner gebrauch ist / solchen falsch schwerern die zwen finger damit sie geschwornn haben abzu$^o$hawen / die selbigen gemeyne gewonlichen leibstraff wöllem wir auch mit endern / Wo aber eyner durch seinen falschen eyde jemand zu$^o$ peinlicher straff schwüre / der selbig soll mit der peen / die er felschlich auff eynen andern schwüre gestrafft werden / Wer solch falsch schwerer mit wissen / fürsetzlich vnd argklistiglich darzu$^o$ anrichtet / der leidet gleich peen.
cviij. ITem bricht eyner eyn geschworne vrphede mit sachen vnnd thatten / darumb er vnser Keyserlichem recht vnd diser ordnung nach / zu$^o$m todt on das mocht gestrafft werden / der selben todtstraff soll volg geschehen. So aber eyner eyn vrphede mit sachen darumb er das leben nit verwürckt hat / fürsetzlich vnd freuenlich verbrech / der soll als eyn meyneydiger mit abhawung der handt oder finger vnd anderm / wie imm nechst obgemeltem artickel berürt / gestrafft werden / Wo man sich aber weither missethatt vor jm besorgen müst / soll es mit jm gehalten werden / als imm hunderten vnd sechs vnd sibentzig artickel hernach dauon geschriben steht anfahend / Item so eyner eyn vrphede freuenlich und fürsetzlich verbrochen.
cix. ITem so jemamdt den leuten durch zauberey schaden oder nachtheyl zu$^o$fügt / soll man straffen vom leben zu$^o$m todt / vnnd man soll solche straff mit dem fewer thu$^o$n. Wo aber jemandt zauberey gebraucht / vnnd damit niemant schaden gethan hett / soll sunst gestrafft werden / nach gelegenheit der sach / darinnen die vrtheyler radts gebrauchen sollen / wie vom radt su$^o$chen hernach geschriben steht.
cxj. ITem inn dreierley weiß würd die müntz gefelscht / Erstlich wann eyner betrieglicher weiß eyns andern zeychen darauff schlecht / Zu$^o$m andern wann eyner vnrecht metall darzu$^o$ setzt / Zu$^o$m dritten / so eyner der müntz jre rechte schwere geuerlich benimbt / solche müntzfelscher sollen nachuolgender massen gestrafft werden / Nemlich welche falsch müntz machen / zeichen / oder die selbigen falsch müntz auffwechßlet oder sunst zu$^o$ sich bringt / vnnd widerumb geuerlich vnd boßhafftiglich dem nechsten zu$^o$ nachtheyl wissentlich außgibt / die sollen nach gewonheyt auch satzung der recht mit dem fewer vom leben zu$^o$m todt gestrafft werden / die jre heuser darzu$^o$ wissentlich leihen / die selben heuser sollen sie da mit verwürckt haben. Welcher aber der müntz jre rechte schwere / geuerlicher weiß benimbt / oder auch on habende freiheyt müntzte / der soll gefengklich eingelegt vnd nach radt an leib oder gu$^o$t / nach gestalt der sachen gestrafft werden / Wo aber jrgent eyner eyns andern müntz vmbreget / oder widerumb inn tiegel brecht vnd geringe müntz darauß mecht / der soll am leib oder gu$^o$t nach gestalt der sachen / gestrafft werden /
cxij. ITem welche falsch siegel / brieff / instrument / vrbar / renth oder zinßbücher / oder register machen / die sollen an leib oder leben / nach dem die felschung vil oder wenig boßhafftig vnd schedlich geschicht / nach radt der rechtuerstendigen / oder sunst als zu$^o$ ende diser ordnung vermeldet / peinlich gestrafft werden.
cxiij. ITem welcher bößlicher vnnd geuerlicher weiß / maß / wag / gewicht / specerey oder ander kauffmannschafft felscht / vnd die für gerecht gebraucht vnd außgibt / der soll zu$^o$ peinlicher straff angenommen / jm das land verbotten / oder an seinem leib als mit ru$^o$tten außhawen oder dergleichen / nach gelegenheyt vnd gestalt der überfarung / gestrafft werden / vnnd es möcht solcher falsch als offt größlich vnd boßhafftig geschehen / daß der thätter zu$^o$m todt gestrafft werden soll / alles nach radt wie zu$^o$ ende diser vnser ordnung vermeldet.
cxiiij. ITem welcher bößlicher vnd geuerlicher weiß / eyn vndermarckung / reynung / mal oder marcksteyn verruckt abhawet / abthu$^o$t / oder verendert / der soll darumb peinlich am leib nach geuerlicheyt groß gestalt vnnd gelegenheyt der sachen vnd der person / nach radt gestrafft werden.
burgerlichen oder peinlichen sachen zu$^o$ nachtheyl / vnd dem widertheyl zu$^o$ gu$^o$t handelte / vnd solcher übelthatt überwunden würd / der soll zuvörderst seinem theyl / nach allem vermögen seinen schaden so er solcher sachen halb entpfecht / widerlegen / vnnd darzu$^o$ inn pranger oder halßeisen gestelt / mit ru$^o$ten außgehawen / des lands verbotten / oder sunst nach gelegenheit der mißhandiung inn andere weg gestrafft werden.
cxvj. ITem so eyn mensch mit eynem vihe / mann mit mann / weib mit weib / vnkeusch treiben / die haben auch das leben verwürckt / vnd man soll sie der gemeynen gewonheyt nach mit dem fewer vom leben zu$^o$m todt richten.
cxvij. Item so eyner vnkeusch mit seiner stiefftochter / mit seines su$^o$ns eheweib / oder mit seiner stieffmu$^o$tter treibt / inn solchen vnd noch nehern sipschafften soll die straff wie dauon inn vnsern vorfarn vnnd vnsern Keyserlichen geschriben rechten gesetzt / gebraucht / vnnd derhalb bei den rechtuerstendigen radts gepflegt werden.
cxviij. Item so eyner jemandt sein eheweib oder eyn vnuerleumbte jungkfrawen wider des ehemanns oder des ehelichen vatters willen / eyner vnehrlichen weiß entpfüret / darumb mag der ehemann oder vatter vnangesehen ob die ehefraw oder jungkfrawe jren willen darzu$^o$ gibt / peinlich klagen / vnd soll der thetter / nach satzung vnser vorfarn / vnd vnser Keyserlichen recht darumb gestrafft vnd derhalb bei den rechtuerstendigen radts gebraucht werden.
cxix. ITem so jemandt eyner vnuerleumbten ehefrawen / witwenn oder jungkfrawen / mit gewalt vnd wider jren willen / jr jungkfrewlich oder frewlich ehr neme / der selbig übelthetter hat das leben verwürckt / vnd soll auff beklagung der benöttigten inn außfürung der mißthat / eynem rauber gleich mit dem schwert vom leben zu$^o$m todt gericht werden. So sich aber eyner solchs obgemelts mißhandels freuelicher vnd gewaltiger weiß / gegen eyner vnuerleumbten frawen oder jungkfrawen vnderstünde / vnnd sich die fraw oder jungkfraw seiner weerte / oder von solcher beschwernuß sunst erreth würd / der selbig übelthetter soll auff beklagung der benöttigten / inn außfürung der mißhandlung / nach gelegenheyt vnd gestalt der personen vnd vnderstanden missethat gestrafft werden / vnd sollen darinn richter vnnd vrtheyler radts gebrauchen wieuor inn andern fellen mer gesetzt ist.
cxx. Item so eyn ehemann eynen andern vmb des ehebruchs willen / den er mit seinem eheweib verbracht hat / peinlich beklagt vnd des überwindet / der selbig ehebrecher sampt der ehebrecherin sollen nach sage vnser vorfarn / vnd vnser Keyserlichen rechten gestrafft werden.
ITem daß es auch gleicherweiß inn dem fall / so eyn eheweib jren mann / oder die person / damit der ehebruch volnbracht hett / beklagen will / gehalten werden soll.
gestalt der heyligen ehe bei leben des ersten ehegesellen nimbt / welche übelthat dann auch ein ehebruch vnd größer dann das selbig laster ist / vnd wiewol die Keyserlichen recht / auff solch übelthat keyn straff am leben setzen So wollen wir doch welcher solchs lasters betrüglicher weiß / mit wissen vnd willen vrsach gibt vnnd volnbringt / daß die nit weniger dann die ehebrüchigen peinlich gestrafft werden sollen.
cxxij. ITem so jemandt sein eheweib oder kinder / vmb eynicherley genieß willen / wie der namen hett / williglich zu$^o$ vnehrlichen / vnkeuschen vnd schendtlichen wercken gebrauchen lest / der ist ehrloß / vnd soll nach vermöge gemeyner rechten gestrafft werden.
cxxiiij. ITem welcher mit boßhafftiger verreterey mißhandelt / soll der gewonheyt nach / durch viertheylung zu$^o$m todt gestrafft werden / Wer es aber eyn weibsbilde / die solt man ertrencken / vnd wo solche verreterey grossen schaden oder ergernuß bringen möcht / als so die eyn landt / statt / seinen eygen herrn / bettgnossen / oder nahet gesipten freundt betreffe / so mag / die straff durch schleyffen oder zangenreissen / gemert / vnnd also zu$^o$ tödtlicher straff gefürt werden / Es möcht auch die verreterey also gestalt sein / man möcht eynen solchen mißthetter erstlich köpffen vnd darnach viertheylen / daß richter vnd vrtheyler nach gelegenheyt der thatt ermessen vnd erkennen / vnnd wo sie zweiffeln / rath su$^o$chen sollen / Aber die jhenen / durch welcher verkundtschafftung richter oder oberkeyt die übelthetter zu$^o$ gebürender straff bringen möchten / das mag on verwirckung eynicher straff geschehen.
cxxv. ITem die boßhafftigen überwunden brenner sollen mit dem fewer vom leben zu$^o$m todt gericht werden.
cxxvj. ITem eyn jeder boßhafftiger überwundner rauber / soll nach vermöge vnser vorfarn / vnnd vnserer gemeyner Keyserlichen rechten / mit dem schwerdt oder wie an jedem ort inn disen fellen mit gu$^o$ter gewonheyt herkommen ist / doch am leben gestrafft werden.
cxxviij. ITem / nachdem sich vilfeltig begibt daß mu$^o$twillige person / die leut wider recht vnnd billicheyt betröhen / entweichen vnd außtretten / vnnd sich an end vnd zu$^o$ solchen leuten thu$^o$n / da mu$^o$twillige beschediger enthalt / hilff / fürschu$^o$b vnnd beistandt finden / von denen die leut je zu$^o$ zeitten wider recht vnnd billicheyt mergklich beschedigt werden / auch farhe vnd beschedigung von den selben leichtfertigen personen warten müssen / die auch mermals die leut / durch solche drohe vnnd forcht wider recht vnnd billicheyt tringen / auch an gleich vnd recht sich nit lassen benügen / derhalb solche für recht landtzwinger gehalten werden sollen. Hierumb wo die selben an verdechtliche end / als obsteht / außtretten / die leut bei zimlichem rechten vnd billicheyt nit bleiben lassen / sonder mit bemeltem außtretten / von dem rechten vnd billicheyt zu$^o$ bedrohen oder schrecken vnderstehn / die selben wo sie inn gefengknuß kemen / mit dem schwert als landtzwinger vom leben zu$^o$m todt gericht werden / vnangesehen / ob sie sunst nit anderst mit der that gehandelt hetten. Deßgleichen soll es auch gehalten werden gegen den jhenen / die sich sunst durch etlich werck mit der thatt zu$^o$ handeln vnderstehn.
cxxix. ITem welcher jemandt wider recht vnnd billicheyt mu$^o$twilliglich bevhedet / den richtet man mit dem schwert vom leben zu$^o$m todt / Doch ob eyner seiner vhede halb vonn vnnß oder vnsern nachkommen am Reich Römischen Keysern oder Königen erlaubnuß hett / oder der / den er also bevhedet / sein / seiner gesipten / freundtschafft oder herrschafft / oder der jren feindt wer / oder sunst zu$^o$ solcher vhede rechtmessig gedrungen vrsach hett / so soll er auff sein außfürung der selben gu$^o$ten vrsachen / peinlich nit gestrafft werden. Inn solchen fellen vnd zweiffeln soll bei den rechtuerstendigen vnd an enden vnd orten / wie zu$^o$ end diser vnser ordnung angezeygt / radts gebraucht werden.
cxxxj. ITem welches weib jre kind / das leben vnd glidmaß empfangen hett / heymlicher boßhafftiger williger weiß ertödtet / die werden gewonlich lebendig begraben vnnd gepfelt / Aber darinnen verzweiffelung zuuerhütten / mögen die selben übelthätterin inn welchem gericht die bequemlicheyt des wassers darzu vorhanden ist / ertrenckt werden. Wo aber solche übel offt geschehe / wollen wir die gemelten gewonheyt des vergrabens vnnd pfelens / vmb mer forcht willen / solcher boßhafftigen weiber auch zulassen / oder aber das vor dem erdrencken die übelthätterin mit glüenden zangen gerissen werde / alles nach radt der rechtuerstendigen.
SO aber eyn weibßbild / als obsteht eyn lebendig glidmessig kindlein / das nachmals todt erfunden / heymlich geborn vnnd verborgen hett / vnnd so die selbig erkundigte mutter deßhalb bespracht würd / entschuldigungs weiß fürgeben / als dergleichen je zuzeitten / an vnnß gelangt / wie das kindtlein on jr schuldt todt von jr geborn sein solt / wolt sie dann solch jr vnschuldt durch redlich gut vrsachen / vnd vmbstende durch kundtschafft außfürn / damit soll es gehalten vnd gehandelt werden / wie am vier vnd sibentzigsten artickel anfahend / Item so eyn beklagter kundtschafft etc. funden wirt / auch deßhalb zu weither suchung / antzeygung geschicht / wann on obbestimpte gnugsame beweisung ist der angeregten vermeynten entschuldigung nit zu glauben / sunst möcht sich eyn jede thätterin mit eynem solchen gedichten fürgeben ledigen. Doch so eyn weibßbild eyn lebendig glidtmessig kindtlein also heymlich tregt / auch mit willen alleyn / vnd on hilff anderer weiber gebürt / welche on hilffliche geburt / mit tödtlicher verdechtlicheyt geschehen muß / So ist deßhalb keyn glaublichere vrsach / dann daß die selbig mutter durch boßhafftigen fürsatz vermeynt / mit tödtung des vnschuldigen kindtleins daran sie vor inn oder nach der geburt schuldig wirt / jre geübte leichtuertigkeit verborgen zuhalten. Darumb wann eyn solche mörderin auff gedachter jrer angemasten vnbeweisten freuenlichen entschuldigung bestehn bleiben wolt / so soll man sie auff obgemelte gnugsame antzeygung bestimpts vnchristlichen vnnd vnmenschlichen erfunden übels vnd mordts halber / mit peinlicher ernstlicher frag zu bekantnuß der warheyt zwingen / Auch auff bekantnuß des selben mordts zu$^o$ entlicher todtstraff / als obsteht vrtheylen. Doch wo eyns solchen weibs schuld oder vnschuld halb gezweiffelt würd / so sollen die Richter vnd vrtheyler / mit antzeygung aller vmbstende bei den rechtuerstendigen oder sunst wie hernach gemelt wirdet / radts pflegen.
cxxxij. ITem so eyn weib jre kind / vmb das sie des abkumm von jr legt / vnd das kind wirt funden vnd ernert die selbig mu$^o$tter soll / wo sie des überwunden vnd bedretten wirt / nach gelegenheyt der sach vnnd radt der verstendigen gestrafft werden / Stürb aber das kind von solchem hinlegen / so soll man die mu$^o$tter / nach gelegenheyt des geuerlichen hinlegens am leib oder leben straffen.
cxxxiij Item so jemandt eynem weibßbild durch bezwang / essen oder drincken / eyn lebendig kindt abtreibt / wer auch mann oder weib vnfruchtbar macht / so solch übel fürsetzlicher vnd boßhafftiger weiß beschicht / soll der mann mit dem schwert / als eyn todtschläger / vnnd die fraw so sie es auch an jr selbst thette / ertrenckt oder sunst zu$^o$m todt gestrafft werden. So aber eyn kind / das noch nit lebendig wer / von eynem weibßbild getriben würde / sollen die vrtheyler der straff halber bei den rechtuerstendigen oder sunst wie zu$^o$ end diser ordnung gemelt / radts pflegen.
cxxxv. ITem wann jemandt beklagt vnd inn recht erfordert oder bracht würde / von sachen wegen / so er der überwunden sein leib vnd gu$^o$t verwürckt hett / vnd auß forcht solcher verschuldter straff sich selbst ertödt / des erben sollen inn disem fall seins gu$^o$ts nit vehig oder empfengklich / sonder solch erb vnd gütter der oberkeyt der die peinlichen straff / bu$^o$ß / vnd fell zu$^o$stehn / heymgefallen sein. Wo sich aber eyn person ausserhalb obgemelter offenbaren vrsachen auch inn fellen da er sein leib alleyn verwirckt / oder sunst auß kranckheyten des leibs melancolei / gebrechlicheyt jrer sinn oder ander dergleichen blödigkeyten selbst tödtet / der selben erben sollen deßhalb an jrer erbschafft nit verhindert werden / vnnd darwider keyn alter gebrauch / gewonheyt oder satzung statt haben / sonder hiemit reuocirt / cassirt und abgethan sein / vnd inn disem vnd andern dergleichen fellen / vnser Keyserlich geschriben recht gehalten werden.
Vnd souil destermer so er zu$^o$uor von dem Richter oder ander oberkeyt des zu$^o$uor vermandt oder gewarnet würd.
cxxxvij. ITem eyn jeder mörder oder todtschläger wo er deßhalb nit rechtmessig entschuldigung außfüren kan / hat das leben verwürckt. Aber nach gewonheyt etlicher gegent / werden die fürsetzlichen mörder vnd die todtschleger eynander gleich mit dem radt gericht / darinnen soll vnderscheydt gehalten werden / Vnd also daß der gewonheyt nach / ein fürsetzlicher mu$^o$twilliger mörder mit dem rade / vnnd eynander der eyn todtschlag / oder auß gecheyt vnd zorn gethan / vnd sunst auch gemelte entschuldigung nit hat / mit dem schwert vom leben zu$^o$m todt gestrafft werden sollen / Vnd man mag inn fürgesetztem mordt / so der an hohen trefflichen personen des thetters eygen herrn / zwischen eheleuten oder nahend gesipten freunden geschicht / durch etlich leibstraff als mit zangen reissenn oder außschleyffung vor der entlichen tödtung vmb grösser forcht willen die straff meren.
So ist von gemelten entschuldigten entleibungen geschriben vnd gesatzt / wie hernach volgt.
cxxxix. ITem welcher eyn rechte notweer / zu$^o$ rettung seins leibs vnd lebens thu$^o$t / vnnd den jhenen / der jn also benöttigt inn solcher notweer entleibt / der ist darumb niemants nit schuldig.
cxl. ITem so eyner jemant mit eynem tödtlichen waffen oder weer überlaufft / anficht oder schlecht / vnd der benöttigt kan füglich an ferlichkeyt oder verletzung / seins leibs / lebens / ehr und gu$^o$ten leumuts nicht entweichen / der mag sein leib vnnd leben on alle straff durch eyn rechte gegenweer retten / Vnd so er also den benötiger entleibt / er ist darumb nichts schuldig / ist auch mit seiner gegenweer / biß er geschlagen wirdt zu$^o$ warten nit schuldig / vnangesehen ob es geschriben rechten vnnd gewonheyten entgegen wer.
cxlj. ITem welcher sich aber nach erfindung der thatt eyner gethaner notweer berümbt oder gebrauchen will / vnd der ankläger der nit gestendig ist / so legt das recht dem thetter auf / solche berümbte notweer / obgemelter massen / zu$^o$ recht gnu$^o$g zu$^o$ beweisen / beweist er die nicht / er wirt schuldig gehalten.
cxlij. ITem so der anklager der ersten tödtlichen anfechtung oder benötigung darauff / als obsteht / die notweer gegründt / bekentlich ist / oder bestendig nit verleugknen kan / vnd dagegen sagt / daß der todtschläger darumb keyn rechte entschuldigte notweer gethan haben soll / wann der entleibt het fürgewendter bekentlicher anfechtigung oder benötigung / rechtmessig vrsach gehabt / als geschehen möcht / So eyner eynen vnkeuscher werck halben bei seinem ehelichen weib / tochter oder an andern bösen strefflichen übelthatten fünde / vnnd darumb gegen dem selben übelthätter tödtlich handlung zwang oder gefengnuß wie die recht zu$^o$lassen / fürnem / oder dem entleibten hett gebürt den verklagten todtschläger / von ampts wegen zu$^o$ fahen / vnnd die notturfft erfordert jn mit waffen solcher gefengknuß halb zu$^o$ bedrohen / zwingen vnd nöttigen / daß er also inn recht zu$^o$lessiger weiß gethon hett / oder so der kläger inn disem fall eyn solche meynung fürgeb / daß der angezogen todtschleger darumb keyn recht notweer gethan het / wann er des entleibten / als er jn erschlagen hett / gantz mechtig vnnd von der benötigung erledigt gewest / oder meldet daß der entleibt / nach gethaner ersten benöttigung gewichen / dem der todtschläger auß freihem willen vnd vngenötter ding nachgeuolgt / vnd jn allererst inn der nachuolg erschlagen het / Mer / so fürgewendt wirdt / der todtschläger wer dem benöttigen wol füglicher weiß vnd on ferlicheyt seins leibs / lebens / ehren vnd gu$^o$ten leumuts halben entwichen / darumb die entleibung durch den verklagten todtschläger nit auß eyner rechten entschuldigten notweer / sonder bößlich geschehen wer / vnd darumb peinlich gestrafft werden solt etc. Sollich obgemelt vnd ander dergleichen fürgeben / soll der ankläger / wo er des gniessen will gegen erfindung / daß der todtschläger durch den entleibten / erstlich als vor steht benöttigt worden ist / beweisen / vnd so er eyne derselben obgemelten oder ander dergleichen / rechtmessigen verursachung gegen der ersten vnlaugbar anfechtung oder benöttigung gnu$^o$gsam beweist / so kan sich solcher todtschläger keyner rechten oder gentzlichen entschuldigten notweer behelffen / vnangesehen / ob außgefürt oder bestanden würd / daß jn der entleibt (als vor von der notweer geschriben steht) erstlich mit eyner tödtlichen weer angefochten vnd benöttigt hat / So aber der kläger der ersten erfunden benöttigung halb / keyn solche rechtmessige verursachung bewieß / sonder der verklagt todtschläger seiner berümbten notweer halb außfündig macht / daß er von dem entleibten mit eyner tödtlichen weer / als vor von rechter notweer gesatzt ist / erstlich angefochten worden wer / So ist die notweer durch den verklagten todtschläger außgefürt / vnd soll doch gemelte kundtschafft beyder theyl mit eynander zu$^o$gelassen vnd gestelt werden. Nemlich ist hierinn zu$^o$mercken / so eyner der ersten benötigung halb redlich vrsach zu$^o$r notweer gehabt / vnd doch inn der that nit alle vmbstende / die zu$^o$ eyner gantzen entschuldigten notweer gehören / gehalten hett / ist not gar eben zu$^o$ ermessen / wie vil oder wenig der thätter zu$^o$r thatt vrsach gehabt hab / vnnd daß fürther die straff an leib leben oder aber zu$^o$ bu$^o$ß vnd besserung erkant werd / alles nach sonderlicher radtgebung der rechtuerstendigen / als hernach gemelt wirdet wann dise fell gar subtil vnderscheyd haben / darnach hierinn anderst vnd anderst / schwerlicher oder linder geurtheylt werden soll / welche vnderscheyd / dem gemeynen mann verstentlich nit zu$^o$erkleren seind.
cxliij. ITem so eyner jemandt entleibt / das niemandt gesehen hat / vnd will sich eyner notweer gebrauchen / der jm die kläger nit gestehn / inn solchen fellen ist anzu$^o$sehen / der gut vnnd böß standt jeder person / die statt da der todtschlag geschehen ist / was auch jeder für wunden vnd weer gehabt / vnnd wie sich jeder theyl inn dergleichen fellen / vor vnd nach der that gehalten hab / welcher theyl auch auß vorgeenden geschichten mer glaubens / vrsach / bewegung / vortheyls oder nutz haben mög / den andern an dem ort als die that geschehen ist / zu$^o$ erschlagen oder zu$^o$ benötigen / Darauß kan eyn gu$^o$tter verstendiger richter ermessigen / ob der fürgewendten notweer zu$^o$ glauben sei / vnd wo die vermu$^o$tung der notweer wider die bekentlichen that statt haben soll / so mu$^o$ß dieselbig vermu$^o$tung gar gu$^o$t starck bestendig vrsach haben / aber der thätter mocht wider den entleibten souil böser / vnd sein selbs halb souil gu$^o$ter starcker vermu$^o$tung darbringen / jm wer der notweer zu$^o$ glauben. Solche vrsach alle zu$^o$ erklern / kan durch dise ordnung nit wol grüntlich vnd jederman verstentlich beschehen / Aber nemlich ist zu$^o$ mercken daß inn disem fall / aller obgemelten vermu$^o$ttung halb / die beweisung dem thätter auffgelegt werden soll / Doch vnabgeschnitten dem kläger der weisung / die er darwider fürbringen wolt / vnd wo diser fall vorgemelter massen redlich zweiffel hat / so ist not inn der vrtheyl der verstendigen radt mit fürlegung aller vmbstende stattlich zu$^o$ gebrauchen / Wann sich diser fall / mit gar vil zweiffels vnd vnderschied für vnd wider die berümbten notweer begeben mag / die vor der geschicht nit all zu$^o$bedencken oder zu$^o$setzen sein.
cxliiij. ITem ob eyner eyn weib erschlüge / vnnd sich eyner notweer berümbt / inn eynem solchen fall ist außzu$^o$füren vnnd anzu$^o$sehen die gelegenheyt des weibs vnd manns / auch jrer beyder gehabten weer vnd thatt / vnd darinn nach radt der rechtuerstendigen wie hernach steht / zu$^o$ vrtheylen / dann wiewol nit leichtlich eyn weib eynem mann zu$^o$ eyner entschuldigten notweer vrsachen mag / So wer doch müglich daß eyn grawsam weib eynen weychen mann / zu$^o$ eyner notweer tringen mocht / vnd sonderlich so sie sörgliche vnd er schlechtere weer hett.
cxlv. ITem so eyner inn eyner rechten bewisen notweer wider seinen willen eynen vnschuldigen mit stichen / streychen / würffen oder schiessen / so er den nöttiger meynt / treff vnd entleibt het / der ist auch von peinlicher straff entschuldigt.
cxlvj. ITem so eyner eyn zimlich vnuerbotten werck an eynem end oder ort da solch werck zu$^o$ üben / zimlich ist thu$^o$t / vnd dardurch von vngeschichten gantz vngeuerlicher weiß / wider des thätters willen jemandt entleibt / der selbig würd inn vil weg / die nit müglich zu$^o$ benennen sein entschuldigt / Vnnd damit diser fall dester leichter verstanden / setzen wir dise gleichnuß. Eyn balbirer schiert eynem den bart inn seiner stu$^o$ben / als gewonlich zu$^o$ schern ist / vnd würd durch eynen also gestossen oder geworffen / daß er dem so er schiert / die gurgel wider seinen willen abschneidet / Eyn ander gleichnuß / so eyn schütz inn eyner gewonlichen zilstatt steht / oder sitzt / vnd zu$^o$ dem gewonlichen blatt scheust / vnd es laufft jm eyner vnder den schuß / oder jm lest vngeuerlicher weiß vnnd wider sein willen sein büchs oder armbrust / ehe vnd er recht anschlecht vnd abkompt / vnnd scheust also jemandt zu$^o$ todt / dise beyde seind entschuldigt. Vnderstünd sich aber der balbirer an der gassen oder sunst an eyner vngewonlichen statt jemandts zu$^o$ schern / oder der schütz an eyner dergleichen vngewonlichen statt / da man sich versehen mocht daß leut wanderten / zu$^o$ schiessen / oder hielt sich der schütz inn der zilstatt vnfürsichtiger weiß / vnnd würde also von dem balbirer / oder dem schützen / als obsteht / jemandt entleibt / der thätter keyner würd gnu$^o$g entschultigt / Aber dannocht ist mer barmhertzigkeit bei solchen entleibungen / die vngeuerlich auß geylheyt oder vnfürsichtigkeyt / doch wider des thätters willen geschehen / zu$^o$haben / dann was arglistig und mit willen geschicht / Vnd wo solche entleibung geschehen / sollen die vrtheiler bei den verstendigen so es vor jn zu$^o$ schulden kompt / der straff halb radts pflegen. Auß disen obangezeygten gleichnussen / mag inn andern vnbenanten fellen eyn verstendiger wol mercken vnnd erkennen / was eyn vngeuerliche entleibung ist / vnd wie die entschuldigung auff jr tregt. Vnnd nach dem dise fell offt zu$^o$ schulden kommen / vnd durch die vnuerstendigen darinnen etwo gar vngleich gericht wirdet / ist die angezeygt kurtz erklerung vnd warnung derhalb auß gu$^o$ten vrsachen geschehen / damit der gemeyn mann etwas verstandts der rechten darauß nem / Jedoch haben dise fell zu$^o$ zeitten gar subtil vnderschiedt / die dem gemeynen mann / so an den peinlichen gerichten sitzen verstendig oder begrifflich nit zu$^o$ machen sein / hierumb sollen die vrtheyler inn disen obgemelten fellen allen (wann es zu$^o$ schulden kompt) angezeygter erklerung halb / der vorgemelter verstendiger leut radt nit verachten / sonder gebrauchen.
cxlviij. ITem so etlich personen mit fürgesetztem vnd vereynigtem willen vnd mu$^o$t jemandt bößlich zu$^o$ ermorden einander hilff vnd beistandt thu$^o$n / die selben thätter alle haben das leben verwirckt. So aber etlich person vngeschichts inn einem schlagen oder gefecht / beyeinander weren / eynander helffen / vnnd jemandt also on gnu$^o$gsam vrsach erschlagen würde / So man dann den rechten thätter weiß / von des hand die entleibung geschehen ist / der soll als eyn todtschleger mit dem schwert zu$^o$m todt gestrafft werden.</ref> Wer aber der entleibt / durch mer dann eynen die man wüst geuerlicher weiß tödtlich geschlagen / geworffen oder gewundt worden / vnnd man kündt nit beweißlich machen / von welcher sonderlichen handt vnd thatt er gestorben wer / So sein die selben / so die verletzung wie obsteht gethan haben / alle als todtschläger vorgemelter massen / zu$^o$m todt zu$^o$ straffen. Aber der ander beistender / helffer und vrsacher straff halber / von welchs handt obbestimbter massen der entleibt nit tödtlich verletzt worden ist / auch so eyner inn eyner auffru$^o$r oder schlagen entleibt würd / vnd man mocht keinen wissen dauon er als vorsteht verletzt worden wer / Sollen die vrtheyler bei den rechtuerstendigen vnd an enden vnd orten / wie hernach gemelt wirdet / radts pflegen / mit eröffnung aller vmbstende vnd gelegenheyt solcher sachen / souil sie erfaren künden / wann inn solchen fellen nach ermessigung mancherley vmstende / daß nit alles zu$^o$ schreiben vnderschiedlich zu$^o$ vrtheylen ist.
xxlix. Vnnd damit dann inn obgemelten fellen gebürlich ermessung und erkantnuß solcher vnderschiedlichen verwundung halb / nach der begrebnuß des entleibten dester minder mangel sei / soll der Richter / sampt zweyen schöffen dem gerichtschreiber vnd eynem oder mer wundtärtzen (so man die gehaben vnd solchs geschehen kan) die dann zu$^o$uor darzusup>o beeydigt werden sollen / den selben todten körper vor der begrebnuß mit fleiß besichtigen / vnd alle seine empfangene wunden / schleg / vnd würff / wie der jedes funden vnnd ermessen würde / mit fleiß mercken vnd verzeychen lassen.
cl. ITem es sein sunst andere mer entleibung die etwo auß vnstrefflichen vrsachen beschehen / so dieselben vrsachen recht vnd ordenlich gebraucht werden / als da eyner jemandt vmb vnkeuscher werck willen / die er mit seinem eheweib oder tochter übet / erschlecht / wie vor inn dem hundertsten vnnd eyn vnd zwentzigsten artickel des ehebruchs anfahend / Item so eyn ehemann eynem andern etc. gesetzt ist.
ITem so eyner zu$^o$ rettung eynes andern leib / leben oder gu$^o$t jemandt erschlecht / Item so leut tödten / die jr sinn nit haben. Mer so eynem jemandt von ampts wegen zu$^o$fahen gebürt / der vnzimlichen freuenlichen vnd sörglichen widerstand thut / vnd der selbig widersessig darob entleibt würde. ITem so jemandt eynen bei nechtlicher weil geuerlicher weiß inn seinem hauß findet vnnd erschlecht / oder so eyner eyn thier hat / das jemandt tödtet / vnd er der gleichen bößheyt davor von dem thier nit gesehen oder gehört hat / wie hieuor inn dem hunderten vnnd sechs vnd dreissigsten artickel anfahend. Item hat eyner eyn thier dauon gesetzt ist / die nechst obgemelte fell alle haben gar vil vnderscheyd / wann die entschuldigung oder keyn entschuldigung auff jhnen tragen / das alles zu$^o$ lang zuschreiben vnd zu$^o$ erkleren wer / vnnd dem gemeynen mann auch irrig vnnd ergerlich sein möcht / wo solchs alles inn diser ordnung solt begriffen werden. Hierumb so diser sach eyne für den Richter vnnd vrtheyler kompt / sollen sie bei den rechtuerstendigen vnd an enden vnnd orten wie zu$^o$ end diser vnser ordnung angezeygt radts gebrauchen / vnd jn nicht eygen vnuernünfftig regel oder gewonheyt darinn zu$^o$ sprechen machen / die dem rechten widerwertig sein / als je zu$^o$ zeitten an den peinlichen gerichten bißher beschehen / daß die vrtheyler der vnderschied jeder sach nit hören vnnd bewegen / das ist ein grosse thorheyt / vnd volgt darauß daß sie sich zu$^o$ vil maln irren / thu$^o$n den leutten vnrecht / vnnd werden an jrem blu$^o$t schuldig / so geschicht auch vil daß Richter vnd vrtheyler die mißthätter begünstigen / vnnd jre handlung darauff richten / wie sie jn das recht zu$^o$ gu$^o$t verlengen / vnd wissentlich übelthätter dardurch ledig machen wöllen / vermeynen vielleicht etlich eynfeltig leut / sie thu$^o$n wol daran / daß sie den selben leutten jr leben retten. Sie sollen wissen / daß sie sich schwerlich darmit verschulden / vnnd sein den anklägern derhalber vor gott vnd der welt widerkerung schuldig / wann eyn jeder richter vnd vrtheyler ist bei seinem eydt vnd seiner seel seligkeyt schuldig / nach seinem besten verstehn gleich vnd recht zu$^o$ richten / Vnd wo eyn sach über sein verstentnuß ist / bei den rechtuerstendigen / vnd an enden vnd orten wie hernach zu end diser vnser ordnung gemeldt wirdet / radts pflegen / wann zu$^o$ grossen sachen als zwischen dem gemeynen nutz vnd der menschen blu$^o$t zu$^o$ richten grosser ernstlicher fleiß / gehört vnnd angekeret werden soll.
clj. ITem so jemandt eyner thatt bekendtlich ist / vnd derhalben vrsachen antzeygt / die solch thatt vor peinlicher straff entschuldigen möchten / als vor bei jeder geordenter peinlichen straff wie vnd wann die entschuldigt wirdt gesetzt ist / so soll der richter den thätter fragen / ob er solch seine fürgebene entschuldigung gnu$^o$gsam beweisen könn. So er dann das / durch sich fürderlich zu thu$^o$n vrpüttig ist / so soll er / wes sie für entschuldigung solcher thatt halb weisen wolten / durch rechtuerstendig leut oder durch den gerichtßschreiber inn gegenwertigkeyt des richters auffzeychen lassen. So dann der richter mit gehabtem radt der rechtuerstendigen die selben weisung artickel darfür erkent / wo die bewiesen würden / daß dieselben angezeigten vrsachen / die beklagten vnd bekanten thatt von peinlicher straff entschuldigen / So soll der thetter auff jr ansu$^o$chen mit solchen erbotten weisung / auch wes der ankläger dienstlichs darwider weisen wolt / zu$^o$gelassen / auch durch die selben oberkeyt deßhalb kundtschafft verhörer vnd anders verordnet gehalten vnd gehandelt werden / wie vor imm zwen vnnd sechtzigsten artickel anfahend / Item wo der beklagt etc. vnd etlichen artickeln darnach von form vnd maß der weisung gesatzt ist / sampt etlichen hernachuolgenden artickeln / so es zu$^o$ schulden kompt angesehen vnd darnach gehandelt. Wo gezweiffelt würde / soll radts wie hernach gemelt wirdet / gepflegt werden.
clij. ITem so aber die obgemelten weisung artickeln / durch den Richter mit gehabten radt der verstendigen / darfür erkant würden / ob gleich solche erbotne weisung geschehen / daß die dannocht nit dienstlich zu$^o$ des thätters entschuldigung wer / so soll die weisung nit zu$^o$gelassen / sonder aberkant / vnd als dann durch den richter vnd gericht / da der thätter innen leg / mit fürderlichem rechten weither gehandelt werden / wie sich gegen eynem solchem bekantlichen offenbaren thätter gebürt.
cliiij. ITem wer aber der beklagt so gantz arm / auch nit freundt hett / die jetzgemelte caution sicherung vnd bestandt zu thu$^o$n vermöcht / vnd doch zweifflich wer / ob er seiner beschuldigten entleibung halb redlich entschuldigung hett / soll sich der Richter / nach gestalt der sachen / mit allem fleiß souil er kan / erkundigen / vnd der oberkeyt solchs alles schreiben vnd bescheydts deßhalb erwarten / also daß solche erkundigung inn dem fall ampts halb auff des gerichts oder des selben oberkeyt dar legen vnd kosten beschehe.
clvj. ITem so sich eyner ehe er inn gefengknuß kompt / eyner peinlichen übelthatt / mit recht außfüren will / das soll er thu$^o$n an ordenlichen peinlichen gerichten wie inn disen fellen jedes Orts recht vnnd herkommen ist / vnd soll inn disen außfürungen beyden theylen rechtmessige verkündung geschehen / auch beydertheyl nottürfftig fürbringen / vrkhundt vnd kundtschafft / wie sich inn recht gebürt zu$^o$gelassen / vnd nit (wie inn etlichen orten mißbraucht) abgeschnitten werden / vnd soll der selbig zu$^o$m rechten / für vnrechter gewalt vnd nit weither vergleyt werden.
clvij. ITem so eyner erstlich gestolen hat vnder fünff gülden werth / vnd der dieb mit solchem diebstall ehe er damit inn sein gewarsam kompt / nit beschrien / berüchtigt oder betretten würd / auch zu$^o$m diebstall nit gestigen oder gebrochen hat / vnnd der diebstall vnder fünff gülden werth / ist eyn heymlicher vnd geringer diebstall / vnd wann solcher diebstall nochmals erfarn wirdet / vnnd der dieb mit oder on diebstall einkompt / so soll jn der Richter darzu$^o$ halten / so es anders der dieb vermag / dem beschedigten den diebstall mit der zwispil zu$^o$ bezalen. Wo aber der dieb kein solche geltbu$^o$ß vermag / soll er mit dem kercker darinn er etlich zeitlang ligen / gestrafft werden. Vnd so der dieb nit mer vermag oder zu$^o$ wegen bringen kan / so soll er doch zu$^o$m wenigsten dem beschedigten den diebstall widergeben / oder noch eynfach werth bezalen oder vergleichen / vnnd soll der beschedigt mit der selben eynfachen vergleichung des diebstals (aber mit der übermaß nit) der oberkeyt geltbu$^o$ß vorgehn. Doch soll der dieb jm außlassen sein atzung / so er inn der gefengknuß gemacht hat / auch zu$^o$ bezalen schuldig sein / vnd den bütteln (ob er es hat) jren gewonlichen gebüre für jr müh vnd fleiß entrichten / vnd zu$^o$ dem allen / nach der besten form / vmb enthaltung willen des gemeynen frides / ewige vrvhede thu$^o$n.
clviij. Item so aber der dieb mit gemeltem ersten diebstall / der vnder fünff gülden werth ist / ehe vnnd er an sein gewarsam kompt betretten würd / oder eyn geschrey oder nachtheyl machte / vnnd doch zu$^o$m diebstall nit gebrochen oder gestiegen hat / ist eyn offner diebstall / vnnd beschwerdt jn die gemelt auffru$^o$r und berüchtigung die that also / daß der dieb inn branger gestelt / mit ru$^o$ten außgehawen vnd das land verbotten / vnd vor allen dingen dem beschedigten der diebstal oder der werth dafür / so es inn des diebs vermögen ist / widerumb werden / Vnd soll zu$^o$ dem allem inn der besten form ewige vrvhede thu$^o$n. Wer aber der dieb eyn solche ansehenliche person / dabei sich besserung zu$^o$uerhoffen mag jn der richter (jedoch on der oberkeyt zu$^o$lassen vnd verwilligung nit) burgerlich vnnd also straffen / daß er dem beschedigten den diebstall vierfeltig bezalen / vnd sunst allenthalben gehalten werden soll / als oben inn nechstem artickel von heymlichem diebstall gesetzt ist.
clx. ITem so aber der erst diebstall groß / vnd fünff gülden oder darüber werth wer / vnd der vmbstende so den diebstall / wie oben dauon gemelt ist / beschweren / keiner dabei erfunden würd / Aber dannocht angesehen die grösse des diebstals / so hat es merer straff dann ein diebstahl der geringer ist. Vnd inn solchen fellen mu$^o$ß man ansehen den werth des diebstals / auch ob der dieb darob berüchtigt oder betretten sei. Mer soll ermessen werden der standt und das wesen der person / so gestolen hat / vnnd wie schedlich dem beschedigten der diebstall sein mag / vnd die straff darnach / an leib oder leben vrtheylen.
clxj. ITem so jemandt zu$^o$m andern mal / doch ausserhalb einsteigens oder brechens / als obsteht gestolen hett / vnnd sich solch beyde diebstal / auff gründtige erfarung der warheyt / als hieuor / von solcher erfarung klerlich gesetzt ist / erfunden / Auch die selben zwen diebställ / nit fünff gülden oder darüber werth seind / so beschwert der erst diebstal den andern / darumb mag der selbig dieb inn branger gestelt / vnd das land verbotten / oder inn den selben zirck oder ort / darinn er verwirckt hat / ewiglich zu$^o$ bleiben verstrickt werden / nach gefallen des Richters / auch nach der besten form ewige vrphede thu$^o$n / vnd mag den dieb inn disem fall nicht fürtragen / ob er mit dem diebstall / als vor vom ersten diebstall gemelt ist / nit beschrien oder betretten würd. Wo aber solche zwen diebstall fünff gülden oder darüber treffen / so soll es mit erfarung aller vmbstende / auch gebrauchung der rechtuerstendigen / wie hernach geschriben / auch als imm nechsten öbern artickel / steeth / gehalten werden.
clxij. ITem würd aber jemandts betretten / der zu$^o$m dritten mal gestolen het / vnd solcher dreifachtiger diebstal / mit gu$^o$tem grundt als vor von erfarung der warheyt gesatzt ist / erfunden würd / das ist eyn merer verleumbter dieb / vnd auch eynem vergewaltiger gleich geacht / vnd soll darumb / nemlih der mann mit dem strang / vnnd die fraw mit dem wasser oder sunst inn andere weg / nach jedes landts gebrauch vom leben zu$^o$m todt gestrafft werden.
clxiiij. ITem so der dieb oder diebin jrs alter vnder viertzehen jaren weren / die sollen vmb diebstall / on sonder vrsach / auch nit vom leben zu$^o$m todt / gericht / sonder der obgemelten leibstraff gemeß / mit sampt ewiger vrphede gestrafft werden. Wo aber der dieb nahent bei vierzehen jaren alt wer / vnd der diebstall groß oder obbestimpt beschwerlich vmbstende / so geuerlich dabei gefunden würden / also daß die boßheyt das alter erfüllen möcht / So sollen Richter vnd vrtheyler deßhalb auch / (wie hernach gemelt) radts pflegen / wie eyn solcher junger dieb an gu$^o$t / leib oder leben zu$^o$straffen sei.
clxv. ITem so eyner auß leichtuertigkeyt oder vnuerstandt etwas heymlich nem von güttern / der er sunst eyn nechster erb ist / oder so sich dergleichen zwischen mann vnd weib begeb / vnd eyn theyl den andern derhalb anklagen würd / sollen Richter vnd vrtheyler mit entdeckung aller vmbstende bei den rechtuerstendigen / vnd an orten vnd enden wie zu$^o$ end diser vnser ordnung angezeygt / radts pflegen / auch erfarn / was inn solchen fellen das gemeyn recht sei / vnd sich darnach halten / Doch soll die oberkeyt oder Richter inn disen fellen von ampts wegen nit klagen noch straffen.
clxvij. ITem wer bei nächtlicher weil jemandt sein frücht oder auff dem feld sein nutzung / wie das alles namen hat / heymlicher vnd geuerlicher weiß nimpt / vnd die hinweg tregt oder füret / das ist auch eyn diebstall / vnd wie ander diebstall vorgemelter maß zu$^o$straffen / deßgleichen wo eyner bei tag jemandts an berürten seinen früchten / die er heymlich nem vnd hinweg trüg / grossen mercklichen vnd geuerlichen schaden thett / ist auch wie obsteht für eyn diebstall zu$^o$ straffen. Wo aber jemandt bei tag essendt frücht nem / vnnd damit durch wegtragen / derselben nit grossen geuerlichen schaden thett / der ist nach gelegenheyt der personen vnd der sach / burgerlich zu$^o$ straffen / wie an dem selben ende da der schad geschicht / durch gewonheyt oder gesetz herkommen.
clxix. ITem welcher auß weihern oder beheltnuß fisch stilt / ist auch eyn diebstall gleich zu$^o$ straffen / So aber eyner auß eynem fliessenden vngefangen wasser fisch fieng das eynem andern zu$^o$ stünd / der ist an seinem leib oder gu$^o$t nach gelegenheyt vnd gestalt des fischens / der person vnd sachen / nach radt der rechtuerstendigen zu$^o$ straffen.
clxx. ITem welcher mit eyns andern güttern / die jm inn gu$^o$ttem glauben zu$^o$ behalten vnd verwaren gegeben sein / williger vnnd geuerlicher weiß / dem glaubiger zu$^o$ schaden handelt / solch missethatt ist eynem diebstall gleich zu$^o$ straffen.
clxixj. ITem stelen von geweichten dingen oder stetten ist schwerer dann ander diebstall / vnd geschicht inn dreyerley weiß / Zu$^o$m ersten / wann eyner etwas heyligs oder geweichts stielt an geweichten stetten / Zu$^o$m andern / wann eyner etwas geweichts an vngeweichten stetten stielt / Zu$^o$m dritten / wann eyner vngeweichte ding an geweichten stetten stielt.
clxxij. ITem so eyner eyn Monstrantzen stielt / da das heylig Sacrament des altars inn ist / soll mit dem fewer vom leben zu$^o$m todt gestrafft werden. Stel aber eyner sunst gülden oder silbern geweichte gefeß / mit oder on heilthu$^o$mb / oder aber kelch oder patenen / vmb solch diebstall alle / sie sein geschehen an geweichten oder vngeweichten orten / auch so eyner vmb stelens willen inn eyn geweichte kirchen / Sacrament hauß oder sacristei bricht / oder mit geuerlichen zeugen auffsperret / diese dieb sein zu$^o$m todt nach gelegenheyt der sach vnd radt der rechtuerstendigen / zu$^o$ straffen.
clxxiij. ITem so eyner eyn stock / darinn man das heylig almusen samlet auffbricht / sperret / oder wie er argklistig darauß stilt / oder solchs mit etlichen wercken zuthu$^o$n vndersteht / der ist auch an leib oder leben zu$^o$ straffen / nach radt der rechtuerstendigen.
clxxiiij. Item so jemandt bei tag von geringen geweichten dingen / ausserhalb der vorgemelten dapffern stück / auß eyner kirchen stele / als wachs / leuchter / altar tücher / darzu$^o$ doch der dieb nit stieg / brech oder mit geuerlichen zeugen auffsperret / oder so jemandt weltliche gütter / die inn eyn kirchen geflöhet weren / stele / doch so der dieb inn die kirchen oder sacristei nit bricht oder die geuerlich auffsperret / Vmb dise diebstall alle dauon inn disem artickel gemelt / ist die straff gegen dem dieb mit allen vmbstenden vnd vnderscheyden / für zu$^o$ nemen vnd zu$^o$ halten / wie hieuor von weltlichen diebstalen klerlich gesatzt ist / doch soll inn solchen kirchen rauber vnnd diebstalen weniger barmhertzigkeyt beweist werden / dann inn weltlichen diebstalen.
clxxv. ITem es sollen auch die diebstall / so an geweichten dingen vnd stetten begangen / die hungers nott / auch jugent vnd thorheyt der personen / wo der eyns mit grundt angezeygt würde / auch angesehen / vnd wie von weltlichen diebstalen deßhalb gesetzt ist / darinn gehandelt werden.
Vnd soll solcher gefangen inn dem gericht / darinn er also beklagt vnnd überwunden wirdet / enthalten werden. Vnd wo er sich von seinen selbs güttern / inn solcher gefengknuß zu$^o$ enthalten nicht vermöcht / so soll alßdann durch den ankläger zu$^o$ seiner enthaltnuß dem büttel sein gebürlich wartgelt / nach ermessung des richters gegeben werden / vnd er der ankläger derhalb zimlichen bestandt thu$^o$n. Wo nu$^o$n der ankläger solchen kosten auch nit vermöcht / soll die oberkeyt den selben kosten tragen.
So aber der gemelt gefangen inn dem selben oder andern gerichten an seinen güttern / als vil hette / dauon obgemelte sein enthaltung vnd verwarung gar oder zu$^o$m theyl beschehen kündt / die sollen zu$^o$ derselben vnderhaltung on der oberkeyt verhinderung gebraucht werden.
clxxvij. ITem so jemand eynem mißthätter zu$^o$ übung eyner mißthatt / wissentlicher vnd geuerlicher weiß einicherley hilff / beistandt oder fürderung / wie das alles namen hat / thu$^o$t / ist peinlich zu$^o$ straffen / als aber vorsteht / inn eynem fall anderst dann inn dem andern / darumb sollen inn disen fellen / die vrtheyler mit berichtung der verhandlung / auch wie solchs an leib oder leben soll gestrafft werden / als obsteht radts pflegen.
clxxviij. ITem so sich jemandt eyner missethatt mit etlichen scheinlichen wercken / die zu$^o$ volnbringung der missethatt dienstlich sein mögen / vndersteht / vnnd doch an volnbringung der selben missethat durch andere mittel/ wider seinen willen verhindert würde / solcher böser will / darauß etlich werck / als obsteht volgen / ist peinlich zu$^o$ straffen / Aber inn eynem fall herter dann inn dem andern angesehen gelegenheit vnd gestalt der sach / darumb sollen solcher straff halben die vrtheyler / wie hernach steht / radts pflegen / wie die an leib oder leben zuthu$^o$n gebürt.
clxxix. ITem wirt von jemandt / der jugent oder anderer gebrechlicheyt halben / wissentlich seiner synn nit hett / eyn übelthatt begangen / das soll mit allen vmstenden / an die orten vnnd enden / wie zu$^o$ ende diser vnser ordnung angezeygt gelangen / vnnd nach radt der selben vnd anderer verstendigen darinn gehandelt oder gestrafft werden.
clxxxj. ITem eyn jeder gerichtschreiber soll inn peinlichen sachen bei seiner pflicht alle handlung / so peinlicher klag vnd antwurt halb geschicht / gar eygentlich / vnderschiedlich vnd ordenlich auffschreiben / Vnd nemlich soll die klag des anklägers vor dem verbürgen / das über den beklagten beschicht / oder aber wo der ankleger nit bürgen hett / vnnd derhalben gefengklich bei dem beklagten verhefft wer / inn all weg zu$^o$uor auffgeschriben werden / ehe dann peinlich frag oder peinlich handlung gegen dem beklagten geübt würdet. Vnnd soll solchs alles zu$^o$m wenigsten vor dem Richter oder seinem verweser vnd zweyen des gerichts beschehen / vnnd bemelte beschreibung durch den gerichtschreiber des selben gerichts ordenlich vnd vnderschiedlich gethan werden / darnach soll beschriben werden / ob vnd wie der ankläger seiner klag halb / laut diser vnser ordnung zu$^o$m rechten verbürgt / oder wo er nit bürgen gehaben mag / ob vnd wie er sich vmb volfürung willen des rechten gefengklich hat legen lassen.
clxxxij. ITem weitter / was der beklagt zu$^o$ solcher klag zu$^o$ antwurt gibt / so er erstlich on marter derhalb bespracht würde / das soll auch nach derselben klag beschriben werden / vnd soll alwegen durch den schreiber jar / tag vnd stundt / darauff eyn jede / vor oder nach berürte handlung beschicht / auch wer jedes mal dabei gewest sei / gemelt werden / vnd er der schreiber soll sich / daß er solchs gehort vnd beschriben hab / mit seinem tauff vnd zu$^o$namen selbs auch vnderschreiben. clxxxiij. SO aber der beklagt der klag inn seiner antwurt laugendt / vnnd dem ankleger der beklagten missethatt halber redlich anzeygung (wieuor von solcher redlicher anzeygung gesetzt ist) für zu$^o$bringen gebürt / was dann der anklager der selben antzeygung oder argwonung halber vor dem gericht oder verordenten schöpffen fürbringt / auch was solcher fürbrachten antzeygung halb noch laut diser ordenung bewisen wirt / soll alles eygentlich / wie vor gemelt ist / beschriben werden.
clxxxiiij. WO dann nach laut diser vnser vnd des heyligen Reichs ordnung redlich antzeygung vnd verdacht der missethatt bewisen / erkant / vnd darzu$^o$ kompt / daß man alßdann / laut diser vnser ordnung den gefangen erstlich on marter / vnd mit bedrawung der selben besprechen / auch außfürung seiner vnschuld ermanen soll / was dann daselbst gefragt / ermant vnd entlich geantwurt / auch was darauff alles nach laut diser vnser vnnd des Reichs ordnung erfaren vnnd erkündigt wirt / soll alles / wie obsteht / auch beschriben werden.
clxxxv. VNnd so es zu$^o$ der peinlichen frag kompt / was dann der beklagt dardurch bekennet / auch was er bekanter that halb vnderschiedt sagt / die zu$^o$ erfarung der warheyt (wie inn diser vnser ordnung dauon gesetzt) dienstlich vnd fürtreglich sein / vnnd wes fürter / auch nach laut diser vnser ordnung / von erfarung der warheyt darauff gehandelt vnd erfunden wirt / das alles vnd jedes inn sonderheyt soll der gerichtschreiber ordenlich vnnd vnderschiedlich nach eynander beschreiben.
clxxxvj. WVrde aber der beklagt auff seinem verneynen der klag bestehn / vnd der anklager die hauptsach der missethatt nach laut diser ordnung weisen wolt / souil sich dann derhalb inn dem selben gericht zu$^o$ handlen gebürt / das soll der gerichtschreiber auch wie obsteht / fleissig beschreiben. So aber deßhalb vorgemelte oberkeit Commissarien geben / die sollen das / so vor jnen gehandelt wird / auch alles vnd wie sich gebürt / beschreiben lassen. clxxxvij. WO aber der beklagt der thatt bekennet / vnd doch solche vrsachen die jn von der thatt entschuldigen möchten / anzeygt / das selbig / auch alle urkundt / kundtschafft / weisung / erfarung vnd erfindung derhalb / soll auch souil sich inn dem selben peinlichen gericht zu$^o$ handeln gebürt vnd sunst alles / wie obsteht / beschriben werden.
clxxxviij. OB aber die klag vonn ampts wegen herkeme / vnd nit von sonderlichen anklägern geschehe / wie dann die klag an die Richter kommen / auch was der beklagt darzu$^o$ antwurt / vnd was fürther inn allen stücken / nach laut diser vnserer ordnung / deßhalb gehandelt würdt / soll wie oben inn anderm fall / des anklägers halben gemelt ist / beschriben werden.
clxxxix. VNd soll die beschreibung aller obberürten handlung / sie geschehe von ampts wegen oder auff ankläger / durch eynen jeden gerichtschreiber der peinlichen gericht / vorgemelter massen / gar fleissig vnd vnderschiedlich nacheynander vnd libels weiß geschriben werden / vnd alweg bei jeder handlung / wann die geschehen ist / jar / tag / vnd stund / auch wer dabei gewest sei / melden / darzu$^o$ soll sich der schreiber selbst / auch wie obsteht dermassen vnderschreiben / daß er solchs alles gehört vnd geschriben hab / damit auff solch formliche gründtliche beschreibung stattlich vnnd sicherlich geurtheylt / oder wo es nott thu$^o$n würde / darauß nach aller notturfft geradtschlagt werden möge / inn solchem allem soll eyn jeder gerichtschreiber bei seiner pflicht als vorsteht / allen möglichen fleiß thu$^o$n / auch was gehandelt ist inn geheym halten / vnnd des alles nach laut seiner pflicht verbunden sein. Vnd soll solch gerichts bu$^o$ch / oder libel alweg nach endung des gerichts tag beschlossen vnd verwart gehalten werden.
cxcj. ITem wo inn dem nechst nachgesatzten artickel eyn B. steht / da soll der gerichtschreiber inn formirung vnnd beschreibung der vrtheyl / den namen des übelthetters benennen / aber bei dem C. soll er die übelthatt kürtzlich melden.
cxcij. AVff klag / antwurt / vnd alles gerichtlich fürbringen / auch nottürfftige warhafftige erfarung / vnnd erfindung / so deßhalb alles nach laut Keyser Karls des fünfften vnd des heyligen Reichs ordnung geschehen / ist durch die vrtheyler vnd scheffen ditz gerichts endlich zu$^o$ recht erkant / daß B. so gegenwirtig vor disem gericht steht / der übelthat halben / so er mit C. geübt hat etc.
¶ mit dem fewer vom leben zu$^o$m todt gestrafft werden soll.
¶ Mit dem schwert vom leben zu$^o$m todt gestrafft werden soll.
¶ Durch seinen gantzen leib zu$^o$ vier stücken zu$^o$ schnitten vnd zerhawen / vnd also zu$^o$m todt gestrafft werden soll / vnnd sollen solche viertheyl auff gemeyne vier wegstrassen offentlich gehangen vnnd gesteckt werden.
¶ Mit dem rade durch zerstossung seiner glider vom leben zu$^o$m todt gericht / vnd fürter offentlich darauff gelegt werden sollen.
¶ An den galgen mit dem strang oder ketten vom leben zu$^o$m todt gericht werden soll.
¶ Mit dem Wasser vom leben zu$^o$m todt gestrafft werden soll.
¶ Lebendig vergraben vnd gepfelt werden soll.
cxciij ITem wo durch die vorgemelten entlichen vrtheyl eyner zu$^o$m todt erkent / beschlossen würde / daß der übelthetter an die richtstatt geschleyfft werden soll / So sollen die nachuolgenden wörtlin an der ander vrtheyl / wie obsteht / auch hangen / also lautend / Vnd soll darzu$^o$ auff die richtstatt durch die vnuernünfftigen thier geschleyfft werden.
cxciiij. ITem würde aber beschlossen / daß die verurtheylt person vor der tödtung mit glüenden zangen gerissen werden solt / so sollen die nachuolgenden wörter weither inn der vrtheyl stehn / also lautend / Vnnd soll darzu$^o$ vor der entlichen tödtung offentlich auff eynen wagen bis zu$^o$ der richtstatt vmbgefürt / vnnd der leib mit glüenden zangen gerissen werden / nemlich mit N. griffen.
cxcv. AVff warhafftige erfarung vnd befindung gnu$^o$gsamer anzeygung zu$^o$ bösem glauben / ku$^o$nfftiger übelthettiger beschedigung halber / ist zu$^o$ recht erkant / daß B. so gegenwertig vor gericht steht / inn gefengknuß enthalten werden soll / biß er gnu$^o$gsam vnd gebürlich caution vnd bestandt thu$^o$t / damit landt vnd leut vor jm versichert werden.
cxcvj ITem so eyn person durch vnzweiffeliche entliche überwindung (die auch nach laut diser vnser ordnung geschehen) an jrem leib oder glidern / peinlich gestrafft werden soll / daß sie dannocht bei dem leben bleiben möge / solch vrtheyl der Richter doch nit anderst / dann mit wissentlichem radt oder beuelch seiner oberkeyt vnnd der rechtuerstendigen zu$^o$m wenigsten mit vier auß den vrtheylern oder schöffen / die er für die tüglichsten darzu$^o$ erfordert / die jm auch derhalb gehorsam sein sollen beschliessen / vnd von seins richterlichen ampts wegen an dem gericht eröffnen / vnd durch den gerichtschreiber / offentlich verlesen lassen / Es soll auch der Richter / inn obgemelten fellen / daran sein / daß der nachrichter sein vrtheyl volnziehen / die selben vrtheyl sollen / wie hernach uolgt / imm auffschreiben durch den schreiber formiert werden.
¶ Inn formirung der nechst nachgemelten vrtheyl / soll der gerichtschreiber / wo imm selben artickel eyn B. steht / des beklagten namen benennen / aber da das C. gesatzt ist / soll er die sach der übelthatt auff das kürtzest melden.
cxcvij Nach fleissiger warhafftiger erfindung / so nach laut Keyser Karls des fünfften vnd des heyligen Reichs ordnung beschehen / ist zu$^o$ recht erkant / daß B. so gegenwirtig vor dem Richter steht / der missethätigen vnehrlichen handlung halb mit C. geübt.
¶ Offentlich inn branger gestelt / vnnd darnach die zwen rechten finger / damit er mißhandelt vnd gesündigt hat / abgehawen / auch fürther des landts biß auff kundtlich erlaubung der oberkeyt verweist werden soll.
¶ Offentlich inn branger gestelt / beyde oren abgeschnitten / vnnd des landts biß auff kundtlich erlaubung der oberkeyt verweist werden soll.
¶ Offentlich inn branger gestelt / und fürther mit ru$^o$tten außgehawen / auch deß landts biß auf kundtlich erlaubung der oberhand verweist werden soll.
¶ Merck so eyn übelthätter zu$^o$ sampt eyner auffgelegten rechtlichen leibstraff jemants sein gu$^o$t wider zu$^o$ keren / oder aber etwas von seinen eygen gütter zu$^o$ geben verwirckt / wie deßhalb hieuor inn etlichen straffen Nemlich von falschlichem abschweren am hunderten vnd sibenden artickel anfahend / Item welcher vor Richter oder gericht / auch der vnkeusch halben / so eyn ehemann mit eyner ledigen dirn übet / am hunderten vnd zwentzigsten artickel anfahent / Item so eyn ehemann eynem andern / vnd dann die bösen besteltnuß zwifacher ehe betreffent / am hunderten vnd eyn vnd zwentzigsten artickel anfahend / Item so eyn ehemann eyn ander weib etc. gesetzt ist / dergleichen inn etlichen diebstelen / wie oben angezeygt etc. oder so sunst inn vnbenanten fellen dergleichen zuthu$^o$n rechtlich erfunden würde / So soll solch widerkerung oder dargebung des gu$^o$ts mit lautern worten an die vrtheyl wie das geschehen solt / gehangen / beschriben vnd geoffnent werden.
cc. Item inn nechstnachgesatztem artickel zu$^o$ einfürung eyner vrtheyl / soll der gerichtschreiber inn beschreibung solcher vrtheyl an des A. statt den namen des klägers / für das B. den namen des beklagten / vnd da das C. steht / des beklagten übelthatt melden.
ccj. AVff die klag / so C. halben von wegen A. wider B. so zu$^o$ gegen vor disem gericht steht / geschehen ist / auch des beklagten antwurt vnd alles nottürfftig einbringen gründige fleissige erfarung vnd erfindung / so alles nach laut Keyser Karls des fünfften vnnd des Reichs ordnung deßhalb geschehen / ist der selbig gemelt beklagt mit entlicher vrtheyl vnnd recht von aller peinlicher straff ledig erkant / es wer dann sach / daß der ankläger seiner klag rechtmessig vrsach gehabt / dardurch der Richter bewegt werden möcht / die kosten vnd scheden auß redlichen gegründten rechtlichen vrsachen zu$^o$ compensiren vnd zu$^o$ vergleichen. Vnd was fürther die partheien schaden oder abtrags halb gegeneynander zu$^o$ klagen vermeynen / das sollen sie nach außweisung obgemelter ordnung / mit endtlichem burgerlichem rechten vor dem selben gericht / oder so von ampts wegen geklagt wirdt vor der selben so von ampts wegen klagten / nechsten ordenlichen oberkeyt außtragen.
ccij. ITem eyn jeder gerichts handel vnd vrtheil wie vor von beschreibung der aller gemelt wirdet / soll fürther nach endung des rechten gentzlich inn dem gericht behalten / vnd von gerichts wegen inn eyner sondern behaltnuß verwart werden darmit (wo es künfftiglich not thu$^o$n würde) solcher gerichts handell daselbst zu$^o$finden wer. cciij. ITem welcher gerichtsschreiber auß diser voriger anzeygung mit gnu$^o$gsamen verstandt vernemen möcht / wie er darauß eyn jeden gantzen gerichts händel oder vrtheyl formen solt / der soll erstlich vorgemelt sein oberkeyt vmb erklerung ansu$^o$chen / vnd wo aber vorgemelt oberkeyt des auch nit gnu$^o$gsamen verstandt hett / so sollen sie bei andern verstendigen radtsu$^o$chen.
cciiij. ITem eyn jede oberkeyt der peinlichen gericht / soll solcher gerichts kostung vnd atzung halb zimliche vnd gleichmessige ordnung machen / daß dardurch niemandt überflüssig beschwert / vnnd die verschulten übelthätter dester leichtlicher zu$^o$ gebürlicher straff bracht / vnd auß forcht vnbillichs vnkosten / recht vnd gerechtigkeyt nicht verhindert werden / Vnd soll sonderlich eyn ankleger für eyns beklagten atzung vnd wartgelt dem büttel tag vnd nacht über sieben kreutzer zu$^o$ geben nit schuldig sein. Wo aber herkommen wer / inn solchen fellen minder zu$^o$ nemen / dabei soll es bleiben / vnd was aber sunst gerichts vnd ander kosten / auff besetzung des gerichts / der scheffen oder vrtheylen kostgelt / auch gerichtßschreibern / bütteln / thürhütter / nachrichter vnd seinem knecht aufflauffen würde / soll durch des gerichts / oder des selben gerichts oberkeyt on des klägers nachtheyl bezalt werden.
ccvj. ITem so eyn übelthätter ausweicht / so soll der Richter zwen oder drei / desselben flüchtigen freund erfordern / vnd inn gegenwirtigkeyt der selben vnd zweier schöffen des gerichts der sachen vnuerdacht / alle sein hab vnd gütter / so inn seinem gericht gelegen / durch den geschwornen gerichtschreiber eygentlich beschreiben vnd auffzeychen / vnd dem übelthetter nichts dauon volgen lassen / Aber welche gütter verderblich weren / vnd nicht ligen möchten / die solt der Richter mit zweyen des gerichts / vnd obgemelten von der freundschafft verkauffen / vnd was also darauß gelößt wirdt / auch beschreiben / vnd das kauffgelt sampt der verzeychnuß hinder das gericht legen / alda es weib vnnd kindern / oder andern seinen nechsten erben zu$^o$m besten vnuerrückt soll erhalten werden. Wolten aber des flüchtigen freundt solch beschriben gu$^o$t zu$^o$uor vnnd ehe es hinder das gericht gelegt / oder aber auch darnach zu$^o$ jren handen nemen / vnd eyn nottürfftigen bestandt und pflicht thu$^o$n / berürt gu$^o$t also inn hafftung zu$^o$ behalten / vnd dem flüchtigen / dieweil er vnuertragen oder die sach vnaußgefürt ist / nichts dauon volgen zu$^o$lassen / das solt jnen gestatt werden / doch sollen die gedachten annemer / der berürten gütter des thetters eheweib vnnd kindern (ob er die hett) notturfftige leibs narung von solchen güttern reychen / vnd das alles mit radt vnd wissen des richters vnd vorgemelter oberkeyt thu$^o$n / vnd sollen auch die Richter vnnd oberkeyt zu$^o$ jrem nutz / den flüchtigen von jren güttern gar nichts nemen.
ccvij. Item so gestolen oder geraubt gu$^o$t inn eyn gericht bracht / vnd der übelthetter nicht dabei betretten / vnd verhefft wirdt / soll das selbig der peinlich Richter zu$^o$ seinen handen nemen / vnd getrewlich verwaren / und so jemandt derselben hab begert vnd souil anzeygt / daß jm die vnzweiffelich geraubt oder gestolen sei / so soll jm die wider verschafft werden / vngeachtet ob es gleich an etlichen orten anders gehalten / das nicht eyn gewonheyt sonder eyn mißbrauch ist. So sich aber derhalb irrung hielt / soll der richter solchem kleger gebürlichs schleunigs rechtens verhelffen. Vnnd so an eynem solchen Ort eyn oberkeyt peinlich vnd bürgerlich gerichtbarkeyt hette / vnd die schöffen des peinlichen gerichts weitleufftig zu$^o$sammen zubringen weren / solt der selbig peinlich Richter vmb weniger vnkostens willen / die selben sach an seiner oberkeyt burgerlich gericht / daselbst weisen / vnnd soll zu$^o$forderst / der also rechtlich darzu$^o$ klagen will / vor solchem gericht eyn bestandt mit bürgen / oder zu$^o$m wenigsten mit seinem eyde thu$^o$n / wo er solcher sachen halb verlustig würde / dem andern theyl seinen gefügten schaden nach messigung des gerichts abzu$^o$legen / deßgleichen soll der antwurter / so solche hab inn rechten vertretten will / auch thu$^o$n.
ITem so dann der kleger beweist / daß die selbig hab sein / vnd jm raublich oder dieblich genommen sei / soll jm die durch recht zu$^o$erkant vnd wider werden. Vnd so sich eyn antwurter die beklagten hab imm rechten zu$^o$uerdretten vnderstünde / vnnd sich deßhalb kosten vnd schäden betreffent / wie obsteht / verpflichtet / vnd dann nach verlust derselben habe / mit seinem eyde nit betewern möcht / daß er vnwissent des vnrechten herkommens / die gemelten verlustigen hab an sich bracht hat / oder aber solchs wissens überwisen würd / so soll demselben antwurter (ob nottürfftig atzung auff die arrestirten oder bekömmerten hab gangen wer) zu$^o$sampt zimlichen gerichts schaden alles nach messigung des gerichts zu$^o$ bezalen / imm rechten auffgelegt werden / Hett aber der antwurter inn dem an sich bringen / der verlustigen hab / des vnrechten herkommen nit gewist / so solt jeder theyl sein gerichtschaden selbs bezalen / vnnd der klager dem die beklagt hab also volget / ob es viech wer / vnnd zimliche atzung gemacht hett / wie das gericht erkent und messigt außrichten / Wer aber obgemelter massen keyn verpflichter antwurter vorhanden / so gebürt dermassen dem klager der die hab entlich nimbt / abermals zimlich atzung (wo die als vorsteht darauff gangen wer) zubezalen.
ccviij. Bewise aber eyn kleger inn obgemeltem fall der ansprüchigen hab halben / die eygenschafft gnu$^o$gsam / vnd kündt doch dabei nit beweisen / daß jm die durch raub oder diebstall / entwent worden wer / vnnd die antwurter möchten dargegen zu$^o$ recht gnu$^o$g nit darbringen / daß die selbig kriegisch habe / mit gu$^o$tem rechtmessigem tittel / von dem kleger bracht vnd an sie kommen wer / so soll dem kleger auff sein betewrung mit dem eyde (daß jm solche gütter geraubt oder gestolen worden seien) geglaubt werden / vnd jm die selben abermals inn massen / als obsteht darauff volgen.
ccix. VNd kan an solcher gestolner oder geraubter habe durch eynich lenge der zeit keyn geweer ersessen werden / künde aber der ankleger sein gebürende weisung (wie obsteht) nit volnfürn sollen alßdann die antwurter ledig erkant werden / vnd jn die beklagten gütter wider volgen mit zimlicher ablegung zu$^o$gefügter kosten vnd schaden / darein der vnbestendig kleger nach ermessigung der vrtheyler erkant werden soll.
ccx. SO auch die angeklagten hab inn obgemelten fellen atzung halb oder sunst / on mercklichen schaden biß zu$^o$ endung vor bestimpter rechtfertigung / inn gericht nit stehn bleiben kont / welcher theyl dann nach ermessung des gerichts samptlich / oder des richters vnd zweyer des gerichts nottürfftig gnu$^o$gsam caution / bestandt oder sicherheyt thu$^o$t / die selben habe zu$^o$ den gerichtßtagen / so derhalb kundtschafft gefürt werden soll / wider inn das gericht zu$^o$ stellen / vnd wes er inn dem selbigen gericht derhalb verlüstig würde / Es wer vmb die hauptsach / oder schaden vngeweygert volg zuthu$^o$n / vnd wo die selbig hab vor endung vnd volnziehung des rechten abgieng oder geergert würde / solchen abgang oder ergernuß nach erkentnuß des gerichts zu$^o$ erstatten / dem solt die außprüchig hab vmb weniger vnkostens vnd schadens willen darauff also auß betagt werden / vnd auff solche widerstellung volgen / Wo aber obgemeldten bestandt beyde theyl thu$^o$n wolten / so sollen die antwurter zu$^o$föderst damit zu$^o$gelassen / vnnd wo inn diser handlung gezweiffelt würde / soll radts bei den rechtuerstendigen vnd an enden vnd orten / wie zu$^o$ ende diser vnser ordnung angezeygt / gebraucht werden.
ccxj. WVrde aber obgemelter angezogner gestolner oder geraubten gütter halb / jemandt mit bösem glauben vnd verdacht darbei betretten / vnd der ankleger gegen dem oder den selben peinlichs rechtens begert / Oder aber der richter deßhalb von ampts wegen gegen solchen verdechtlichen leutten / peinlichs rechtens gebrauchen wolt / inn solchen peinlichen sachen soll es gegen den berürten verdachten personen / gehalten vnnd gehandelt werden / wie vor inn diser vnser ordnung / von der gleichen peinlichen fürnemen vnd handlung klerlich gesatzt ist.
ccxij. WIe vnd wann dann auch jemant geraubter oder gestolner gütter halb / zu$^o$ peinlicher frag gnu$^o$gsam anzeygung auff jm hatt / das wirdet imm acht vnd dreissigsten artickel anfahend / Item so erfunden würdet / vnnd imm nechsten artickel darnach angezeygt.
ccxiij. VNd so sich also mit angezeygter peinlicher handlung / gestolne vnnd geraubte farende gütter inn eynem gerichts zwang erfunden / die sollen dem der sie also verloren hett / vnnd wie vorsteht beweret / daß jm solche gestolne oder geraubte hab zu$^o$stendig / abermals on beschwerung (dann alleyn ob solchs essend viech / vnnd zimliche nottürfftige atzung darauff gangen wer / die selbig atzung doch on überfluß zu$^o$ bezalen) wider verschafft werden. Wo aber jemandt die gemelten hab / vmb weniger vnkostens vnd schadens willen / vor kündtlicher erfindung gemelts vnrechten herkommens / vnd wem die zu$^o$stünde / auß zu$^o$bürgen / vnd zu$^o$ betagen begert / das soll inn disem fall mit dermaß / wie vor deßhalb von burgerlichen verhafftung vnd klag gestolner oder geraubter gütter halb / gesetzt ist / auch beschehen.
ccxv. ITem nach dem an vil orten inn den peinlichen gerichten / gewonheyt ist / so man eynen newen galgen machen / oder eynen alten bessern will / daß alle zimmerleut die inn dem selben peinlichen gericht wonen / darzu$^o$ helffen müssen / das dann eynen grossen vnzimlichen vnkosten macht / solcher vnkost je zu$^o$ zeiten auff die jhenen / so eynen übelthetter peinlichen beklagen / mit noch mer vnbillicheyt geschlagen wirdet / das selbig zu$^o$ fürkommen / Wöllen wir / so fürther dürch vorgemelt nechster peinliche oberkeyt eyn newer galg zu$^o$ zimmern fürgenommen vnnd verschafft wirdet / das als dann gedachte oberkeyten oder jre beuelhaber / alle die so sich zimmer handtwercks vmb lon gebrauchen / vnd inn solcher peinlichen gerichts oberkeyt seßhafft seind / in die statt / marckt oder dorff / darinnen das peinlich gericht gewonlich gehalten wirdet / durch des selben peinlichen gerichts büttel oder amptknecht auf eynen namhafftigen tag erforder / vnd jn das zu$^o$m wenigsten viertzehen tag zu$^o$uor verkünden lassen / vnd welche mit diser erforderung / also anheymisch betretten / oder innwendig drei meil wegs von jrer heußlichen wonung arbeytten / sollen auff bestimpte zeit vnd malstatt erscheinen / vnd keyner on leibs not / die er auff widersprechen bei seinem eyde bethewret / bei straff zehen gülden außbleiben. Aus obgedachten zimmerleuten / soll der peinlich richter der end eyn zal / souil jn zu$^o$ gemelter arbeyt not bedunckt / bestimmen / vnnd alßdann die selb des richters bestimpte zal von gedachten zimmerleutten durch eyn loß / daß er der peinlich richter darzu$^o$ verordent / erwelen / die bei vermeidung obgedachter peen vmb eyn gewönlichen taglon / daß jne der selbig gerichtsherr / on der klager schaden bezalen / volg zuthu$^o$n schuldig vnd pflichtig sein / auch derhalb von niemant geschmecht / veracht oder verkleint werden sollen. So aber eyner von jemandts derhalb verklagt / verschmecht oder verkleinet wu$^o$rde / der soll eyn marck goldts / als offt das beschicht / halb der oberkeyt / inn des peinlichen gerichts zwang der überfarer sitzt / vnd den andern halben theyl dem geschmechten verfallen sein / darzu$^o$ jm auch von gemelter oberkeyt soll mit recht verholffen werden / Vnd soll solchs vor vnd nach gemelter rechtlicher hilff dem selben geschmechten an seiner ehren / gu$^o$ten leumudt vnd handtwerck / inn allweg vnuerletzlich vnd on schaden sein. ccxvj. SO aber eyn solcher überfarer bestimpter geldt peen nit vermöcht / der soll imm kercker als lang gestrafft werden biß er dem verletzten nottürfftig entschuldigung thu$^o$et / daß er jne an seinen ehren / damit nit woll geschmecht haben / vnd sich verpflicht fürter dergleich schmach zu$^o$uermeiden / solcher überfarer soll auch dawider von niemandt beschützt oder gehandthabt werden / bei verlierung obgemelter peen eyner marck goldts.
ccxvij. ITem so man dann eynen galgen oder eyn enthauptstatt mawren will / soll es darzu$^o$ nottürfftiger mawrer halb inn solcher peinlichen gericht oberkeyt seßhafft allermassen wie oben von den zimmerleuten gesatzt ist / auch gehalten vnd gehandelt werden.
ccxviij. ITem nach dem an etlichen orten gebrauchet vnd gehalten würdt / so eyn übelthetter mit gestolner oder geraubter habe betretten vnd gefengklich einkompt / das alßdann solch gestoln oder geraubt gu$^o$t dem jhenen / so es also gestoln oder abgeraubt worden / nit widerumb zu$^o$gestelt sonder der oberkeyt des orts eingezogen / Deßgleichen an vilen enden der mißbrauch so eyn schiffmann mit seinem schiff verferet / schiffbrüchig würde / daß er alßdann der oberkeyt des selbigen orts / mit schiff / leib vnd güttern verfallen sein solt / Item so eyn fu$^o$rmann mit eynem wagen vmbwürffe / vnnd eynen vnuersehenlichen tödt / das alßdann der selbig fu$^o$rmann der oberkeyt mit wagen / pferden vnd güttern auch verfallen sein soll. So werden auch an vilen peinlichen gerichten vnd der selben mancherley mißbreuch erfunden / als das die gefengknuß nit zu$^o$ der verwarung sonder mer peinigung der gefangen vnd eingelegten zu$^o$gericht / Item daß durch die oberkeyt etwann leichtlich auch erbare personen on vorgeend berüchtigung / bösen leumut vnd andere gnu$^o$gsam anzeygung angegriffen vnd inn gefengknuß bracht werden / vnd inn solchem angriff etwann durch die oberkeit geschwindtlich vnd vnbedechtlich gehandelt / dardurch der angegriffen an seinen ehren nachtheyl erleidet / Item daß die vrtheyl durch den nachrichter vnnd nit den richter oder vrtheyler außgesprochen vnd eröffent werden / Item an etlichen orten / so eyn übelthetter außserhalb des lasters vnser beleidigten Maiestet oder sunst inn andern fellen / so der übelthetter leib vnnd gu$^o$t nit verwirckt vom leben zu$^o$m todt gestrafft / werden weib vnd kinder an bettelstabe / vnnd das gu$^o$t dem herren zu$^o$gewisen / vnd die vnd dergleichen gewonheyt / Wollen wir / daß eyn jede oberkeyt abschaffen vnd daran sein soll / daß sie hinfürther nit geübt / gebraucht oder gehalten werden / als wir dann auß Keyserlicher macht die selben hiemit auffheben / vernichtigen vnnd abthu$^o$n / vnd hinfürter nit eingefürt werden sollen.
ccxix. VNnd nach dem vilfeltig hieuor inn diser vnser vnd des heyligen Reichs ordnung der peinlichen gericht von rath su$^o$chen gemelt wirdet / so sollen allwegen die gericht / so inn jren peinlichen processen / gerichts übungen vnd vrtheylen / darinn jnen zweiuel zu$^o$fiel / bei jren oberhofen / da sie auß altem veriertem gebrauch bißher vnderricht begert jren rath zu$^o$ su$^o$chen schuldig sein / Welche aber nit oberhoffe hetten / vnd auff eyns peinlichen anklegers begern die gerichts übung fürgenommen wer / sollen inn obgemeltem fall bei jrer oberkeyt die das selbig peinlich gericht fürnemlich vnd on alle mittel zu$^o$ bannen / vnd zu$^o$ hegen macht hat / rath su$^o$chen. Wo aber die oberkeyt ex officio vnd von ampts wegen wider eynen mißhendlern / mit peinlicher anklag oder handlung volnfüre / so sollen die Richter / wo jnen zweifeln zufiele / bei den nechsten hohen schu$^o$len / Stetten / Communen oder andern rechtuerstendigen / da sie die vnderricht mit dem wenigsten kosten zu$^o$ erlangen vermeynen / rath zu$^o$ su$^o$chen schuldig sein. Vnd ist dabei nemlich zu$^o$ mercken / daß inn allen zweiuelichen fellen / nit alleyn richter vnd schöffen / sonder auch wes eyner jeden solchen oberkeyt inn peinlichen straffen zu$^o$ rathen vnd zu$^o$ handeln gebürt / derhalb rechtuerstendiger vnd ausserhalb der partheien kosten radts gebrauchen sollen / es begeb sich dann / daß eyn peinlicher ankleger den richter ersu$^o$chte inn seinen peinlichen processen / handlungen vnd übungen der rechtuerstendigen radt zu$^o$ su$^o$chen / Das soll auff des selben begerenden theyls kosten geschehen. Wo aber des beklagten herrschafft / freundt oder beistender jm dem gefangen zu$^o$ gu$^o$tem dergleichen rathsu$^o$chung bei dem richter begerten / so soll er auff des gefangen freundschafft oder beistender kosten jnen damit willfaren. Wo aber des selbigen gefangen freundschafft jetzgemelten kosten auß armu$^o$t nit vermöcht / so soll er auff der oberkeyt kosten solchen radt zu$^o$ erlernen schuldig sein / Doch so ferr der selbig richter nit vermerckt / daß die rathsu$^o$chung geuerlicher weiß zu$^o$ verzu$^o$g der sachen / auch mer kosten auffzu$^o$treiben beschehe / welchs die obgedachten freundtschafft vnnd beistender auch mit dem eyde erhalten sollen / vnd inn dem allem keynen müglichen fleiß vnderlassen / damit niemandt vnrecht geschehe / als auch zu$^o$ disen grossen sachen grosser fleiß gehöret / darumb dann inn solchen überfarungen vnwissenheyt die jnen billich kündig sein soll / nit entschuldigen / des also Richter / schöffen vnd der selben oberkeyt hie mit gewarndt sein sollen.
Cite error: <ref>-Tags existieren für die Gruppe WS, jedoch wurde kein dazugehöriges <references group="WS" />-Tag gefunden.